Ο Τσίπρας στηρίζει Πολάκη: Κάνουν μαζί διακοπές και στέλνουν μήνυμα στην αντιπολίτευση\nΑλέξης Τσίπρας Παύλος Πολάκης Στέλιος Κυμπαρόπουλος Μπέτυ Μπαζιάνα ΣΥΡΙΖΑ\n01/05/2019, 08:28 170\nΤην πλήρη ταύτιση με τον αναπληρωτή υπουργό Υγείας Παύλο Πολάκη επέλεξε ο πρωθυπουργός Αλέξης Τσίπρας λίγες ημέρες πριν η Βουλή κληθεί να συζητήσει την πρόταση μομφής της ΝΔ κατά του πρώτου για την επίθεσή του στον γαλάζιο υποψήφιο ευρωβουλευτή Στέλιο Κυμπουρόπουλο.\nΤο χειρότερο είναι ότι την παροξυσμική απανθρωπιά του ταλιμπάν υπουργού απέναντι σε έναν αγωνιστή της ζωής την προσυπέγραψε με αμοραλιστική κακεντρέχεια ο ίδιος ο πρωθυπουργός. Αντί μιας ελάχιστης συγγνώμης σε αυτή την πρόκληση κατά κάθε κοινωνικής ευαισθησίας, χάιδεψε για μία ακόμη φορά τον υπουργό του σαν να είναι το αγαπημένο του κυβερνητικό μαντρόσκυλο. Το κάλυψε πολιτικά και ηθικά και το άφησε με λυμένα τα λουριά να περιφέρει τη λύσσα του στον δημόσιο χώρο. Εως ότου αυτό δαγκώσει και το ίδιο του το αφεντικό...\nΚαμία έκπληξη. Τίποτε το απρόβλεπτο. Ποιος έχασε την ντροπή για να τη βρει ο Πολάκης; Οι κολοσσιαίες προσβολές του αναπληρωτή υπουργού Υγείας στη δημόσια σφαίρα δεν είναι κάτι το καινούριο. Είναι σκόπιμα επαναλαμβανόμενες τόσο στις τσαμπουκαλεμένες προσωπικές αναρτήσεις στα social media όσο και στις φτηνές παραληρηματικές δηλώσεις του. Ακόμη και οι υφιστάμενοί του στο υπουργείο απορούν από πού προέρχονται τα αλλεπάλληλα ξεσπάσματα του ρητορικού αμόκ αυτού του «απασφαλισμένου» σχολιαστή του Διαδικτύου. Γιατρός είναι βέβαια, λένε, θα μπορούσε να έχει διαγνώσει την προέλευση των ξέφρενων συμπτωμάτων του. Αν, λόγου χάρη, με το τσιγάρο μόνιμα στα χείλη υποφέρει από νικοτινίαση, αν τον χαλάει κάθε γουλιά τσικουδιάς, αν η ζαλάδα του στις στροφές του ζεϊμπέκικου διαρκεί μήνες, αν βλέπει παντού απειλητικά νεοφιλελεύθερα φαντάσματα, ή αν τέλος πάντων παίρνει «ληγμένα». Στην πραγματικότητα κρίνεται πως ούτε φαντασιώσεις, ούτε ψευδαισθήσεις, ούτε το ακαταλόγιστο έχει ο μυστακοφόρος υπουργός. Αλλοι ισχυρίζονται, ωστόσο, ότι η ξιπασμένη επιθετικότητά του σε μαινόμενο στυλ «βούλωσε το στόμα σου γιατί δεν σε παίρνει» προστέθηκε από τη φωνακλάδικη νιότη του στον αρχομανή ναρκισσισμό του με τον οποίο γυάλιζε δήθεν αγέρωχα τη μόστρα των κακαρισμάτων της μέσα του υποταγής στην εξουσία.\nΝταηλίκια σε έναν ΑμεΑ\nΟ άνθρωπος με το διαβατήριο του «Κουραμπιεδιστάν», όπως τον αποκαλούν ειρωνικά παλιοί σύντροφοί του, είναι, τονίζουν, τόσο αδάμαστα σκληρός που κάθε φορά λουφάζει πίσω από τα καθήκοντά του ως υπουργού για να μην αρθεί η ασυλία του. Εκμεταλλευόμενος έναν νόμο που ακόμη και ο πρωθυπουργός τον χαρακτηρίζει κατάπτυστο. Από την ίδια ξεδιάντροπη νομική ομπρέλα καλύπτεται όταν βρίζει, προπηλακίζει και δυσφημεί όσους ασκούν κριτική στο προκάτ κυβερνητικό αφήγημα. Δεν το κατάκτησε αυτό το δικαίωμα. Του χαρίστηκε ως παράσημο του «αντιστασιακού που τόσα μνημόνια έσκισε μαζί με τη δρακογενιά του», επιμένουν σαρκαστικά πρώην συναγωνιστές του στην εξωκοινοβουλευτική Αριστερά. Παρομοίως αρκετοί συνάδελφοί του από την ιατρική κοινότητα τον εγκαλούν ότι έχει πετάξει στα σκουπίδια την ελάχιστη επιστημονική αμεροληψία και τον μίνιμουμ ουμανιστικό κώδικα που οφείλει να διαθέτει και να υπηρετεί ένας γιατρός. Σιγά μη σκιστεί κανένα καλσόν για όσα πλέον θεωρεί ψιλά γράμματα ο πρώην έξαλλος συνδικαλιστής, επηρμένος εντατικολόγος και αμετροεπής υπουργός.\nΤο απέδειξε με την αναίσχυντα ακραία προσωπική του επίθεση κατά ενός 34χρονου ανθρώπου με σοβαρή κινητική αναπηρία που αποτελεί υπόδειγμα θάρρους, πείσματος και υπομονής. Ενός συμβόλου μαχητικότητας, όπως ο Στέλιος Κυμπουρόπουλος, που κόντρα στις ιατρικές προγνώσεις δεν «έφυγε» από τη ζωή στην εφηβεία του. Δεν παραιτήθηκε, πάλεψε, αρίστευσε, σπούδασε Ιατρική και ειδικεύτηκε με μεταπτυχιακό στην Ψυχιατρική. Το κατά Πολάκη αμάρτημά του ήταν ότι έκανε χρήση του δικαιώματος που έδινε ο νόμος στους ΑμεΑ να προσληφθεί ως επιμελητής Β’ στο Νοσοκομείο Αττικόν του ΕΣΥ. Αγνωστο γιατί ενοχλήθηκε από αυτή την πρόσληψη ο Πολάκης. Πιθανότατα επειδή ως γιατρός, που δεν υπηρέτησε ποτέ στο ΕΣΥ, αλλά και ως αναπληρωτής υπουργός Υγείας δεν έχει ιδέα ότι στο Εθνικό Σύστημα Υγείας υπηρετούν, σύμφωνα με τις ευεργετικές διατάξεις του Δημοσίου, περισσότερα από 5.000 άτομα με αναπηρία. Ισως πάλι στο πρόσωπο του Στέλιου Κυμπουρόπουλου, ο οποίος είναι υποψήφιος ευρωβουλευτής με τη Ν.Δ., να αναγνώρισε αποτυπωμένη την ανελέητη όψη της μοχθηρής Ακροδεξιάς! Ενδεχομένως τέλος, όπως επισημαίνουν οι αντίπαλοί του, εξαιτίας της ιδιοτέλειας μιας κομματικής νομενκλατούρας που νέμεται προνόμια και αξιώματα στα νοσοκομεία, ο επιρρεπής στον αυταρχισμό Πολάκης να προσέγγισε την οπτική της. Αυτή που δεν θέλει οι πραγματικοί ΑμεΑ να κάνουν χρήση των νόμων γιατί έτσι δεν μένει χώρος να διοριστούν οι δικοί της μούφα-ανάπηροι. Οπως κι αν έχει, πάντως, η ανάρτησή του ξεσήκωσε σάλο.\nΟ Αλέξης και ο «αψύς» Σφακιανός\nΑναμενόμενα, κανένας δεν έπεσε από τα σύννεφα όταν ο Αλέξης Τσίπρας στήριξε από το βήμα της Βουλής τα απαράδεκτα δηλητηριώδη σχόλια του υπουργού του. Δεν ήταν η πρώτη φορά που δεν τράβηξε το αυτί, δεν έβαλε χαλινάρι και δεν «γείωσε» τον προσφιλή του «Παυλάρα» που τα ’κανε ξανά μαντάρα. Ολόκληρος «αριστερός» πρωθυπουργός δεν ψέλλισε μια λέξη για τον οφειλόμενο σεβασμό προς τα άτομα με αναπηρία. Δεν άφησε έστω μια αιχμή δυσαρέσκειας για τη χυδαιότητα της στάσης του Πολάκη. Ταυτίστηκε οικειοθελώς με το βδελυρό ήθος και την αποκρουστική πρακτική του. Απλώς πρόταξε όλο πόζα και πάλι το σκουριασμένο ρουλεμάν του πτωχευμένου ηθικού πλεονεκτήματος της κυβέρνησης, το οποίο δεν τσουλάει πια. Αρκέστηκε μόνο να χαρακτηρίσει τον υπουργό του «αψύ σαν Σφακιανό». Βαριά προσβολή για κάθε ψυχωμένο, περήφανο, ντόμπρο Σφακιανό, αλλά και ντροπή για κάθε έντιμο Κρητικό που φοράει παντελόνια, οι οποίοι σέβονται με λεβεντιά τους αδύναμους και δεν κλωτσάνε ποτέ τους ευάλωτους αυτής της κοινωνίας. Περισσότερο, όμως, κατέδειξε την καταχρηστική περιφρόνησή του προς κάθε πολιτισμένο Ελληνα που δεν ανέχεται να πετροβολούν την ανθρωπιά του.\nΕξάλλου η πρωθυπουργική συνηγορία υπέρ του δήθεν ευέξαπτου ή οξύθυμου υπουργού του ήταν εξίσου ελεεινά υποτιμητική προς όλους εκείνους που βιώνουν καταστάσεις που δεν τις επέλεξαν. Ανθρώπους ανάπηρους που αντιμετωπίζουν εμπόδια στη μόρφωση, δυσκολίες και αποκλεισμούς στην απασχόληση.\nΗ θέληση και το πείσμα του Στέλιου\nΖωντανό παράδειγμα θέλησης και διεκδίκησης δίκαιας και ισότιμης αντιμετώπισης στην ανεξάρτητη διαβίωση των αναπήρων είναι ο Στελιος Κυμπουρόπουλος. Γεννημένος το 1985 στον Βύρωνα, διαγνώστηκε μόλις δεκατεσσάρων μηνών με νωτιαία μυϊκή ατροφία. Τετραπληγικός από τα πρώτα του παιδικά χρόνια, έχασε γρήγορα την κινητικότητά του, αρχικά στα κάτω άκρα και μετά στα χέρια και το κεφάλι του. Καθηλώθηκε σε αναπηρικό αμαξίδιο αλλά δεν το έβαλε κάτω. Προσηλώθηκε με γενναιότητα στη μάθηση. Με ένα τσιπ κολλημένο ανάμεσα στα φρύδια απέκτησε το δικό του «ποντίκι» ώστε να διαχειρίζεται τον υπολογιστή και να διαβάζει μέσα από αυτόν τα ηλεκτρονικά βιβλία του. Τα υπόλοιπα έντυπα βιβλία τα κρατούσαν καθημερινά μπροστά του ατέλειωτες ώρες, οι αφοσιωμένοι γονείς του Παναγιώτης και Μιρέλλα, καθώς και ο μεγαλύτερος αδελφός του Σπύρος. Ανθρωποι που με αυταπάρνηση παρέκαμψαν, ταλαιπωρίες, οικονομική εξάντληση, και πολλαπλές αντιξοότητες για να τον μεταφέρουν με αγάπη και φροντίδα στο σχολείο και όπου αλλού απαιτούσε η ατομική και προσωπική του υγιεινή. Ετσι κι αλλιώς, οι δημόσιες παροχές του, όπως και τον περισσοτέρων ΑμεΑ, ήταν και είναι μηδαμινές αφού το κράτος επιμένει να τους στερεί την επιχορήγηση στο θεσμοθετημένο δικαίωμα σε προσωπικούς βοηθούς. Ακόμη και σήμερα στα επιστημονικά του καθήκοντα ως ψυχίατρος στο Νοσοκομείο Αττικό, ο Κυμπουρόπουλος πληρώνει από τον μισθό του τη νοσηλεύτρια που τον βοηθά. Αλλοι σε παρόμοια με τη δική του κατάσταση δεν έχουν καν δουλειά.\nΟ Στέλιος Κυμπουρόπουλος αποτελεί ζωντανό παράδειγμα θέλησης και διεκδίκησης δίκαιας και ισότιμης αντιμετώπισης στην ανεξάρτητη διαβίωση των αναπήρων. Με αυτό τον άνθρωπο τα έβαλε ο Παύλος Πολάκης\nΠαρ’ όλα αυτά, ο ίδιος αντάμειψε με περηφάνια τους δικούς του με την αριστεία του στο σχολείο του στο Κορωπί. Μαθητής με γενικό μέσο όρο βαθμολογίας 19 και 11/12 δικαιούνταν να γίνει σημαιοφόρος στις σχολικές παρελάσεις. Επρεπε να δώσει μάχη και γι’ αυτό αφού έπρεπε να υπερβεί έναν μεταξικό νόμο-απολίθωμα που απαγόρευε σε μη αρτιμελείς το δικαίωμα να κρατούν τη σημαία ή να είναι παραστάτες. Το θέμα πήρε μεγάλες διαστάσεις χάρη στην πρωτοβουλία συμπαράστασης λίγων ανθρώπων στον Στέλιο που έβρισκαν τις πόρτες της εκπαίδευσης και του υπουργείου κλειστές. Τελικά χάρη στο δικό του πείσμα κατάφερε να ανατρέψει τον νόμο και να δρομολογήσει την κατάρρευση ενός ακόμη αποκλεισμού για τους ΑμεΑ. Στις 28 Οκτωβρίου 1999, μια ηλιόλουστη φθινοπωρινή μέρα, στα 14 χρόνια του έγινε ο πρώτος αριστούχος που παρέλασε ως σημαιοφόρος, ως άξιος δικαιούχος αυτής της τιμής. Αυτή η κατάκτηση ήταν ίσως μεγαλύτερη από την πανελλήνια συγκίνηση που προκάλεσε η θέα της παρέλασής του με στερεωμένη τη σημαία στο αναπηρικό του καροτσάκι. Ηταν μια επιβράβευση της ψυχικής δύναμης ενός παλικαριού με σοβαρό πρόβλημα υγείας. Το 2003 εισήχθη στην Ιατρική Σχολή Αθήνας, απ’ όπου το 2012 αποφοίτησε πάλι ως αριστούχος. Εκείνη τη χρονιά προβλήθηκε το ντοκιμαντέρ του σκηνοθέτη Γιάννη Κασπίρη με τίτλο «Με λένε Στέλιο» με πρωταγωνιστή τον ίδιο τον Κυμπουρόπουλο, ο οποίος με την παρουσία του φώτιζε το θέμα της «διαφορετικής φυσιολογικότητας» και διευκρίνιζε ότι η αναπηρία δεν είναι ιδιότητα, αλλά χαρακτηριστικό.\nΣτο φιλμ αποτυπωνόταν και η τελετή αποφοίτησής του από την Ιατρική Σχολή. Τη στιγμή που ξεκίνησε να απαγγέλλεται ο όρκος του Ιπποκράτη και οι πτυχιούχοι νέοι γιατροί σήκωναν το δεξί χέρι, ο Στέλιος, που δεν μπορούσε να κουνήσει χέρια, πόδια, σώμα, κεφάλι, σήκωσε απλώς τα μάτια του ψηλά. Για να ξεχυθεί από το βλέμμα του σθένος και μεγαλείο ψυχής με ένα χαμόγελο λαχτάρας για μια αξιοπρεπή ζωή χωρίς διακρίσεις.\nΜε αυτόν τον άνθρωπο τα ’βαλε ο τιμητής των πάντων, αναπληρωτής υπουργός Υγείας. Οχι πως αυτόματα η αναπηρία καθιστά οποιονδήποτε υπεράνω κριτικής. Διαφορετικό πράγμα, όμως, ο καλυμμένος ρατσισμός που βαφτίζεται «πολιτική κριτική». «Γιατί τι άλλο ήταν η ανάρτηση του Πολάκη “να έβαζες χαρτιά για να προσληφθείς επιμελητής Β στο ΕΣΥ με κρίση από συμβούλιο όπως οι άλλοι γιατροί και όχι έτσι (όπως δικαιούσουν ως ΑΜΕΑ)”;» επισημαίνουν γιατροί και συνδικαλιστές.\n«Κυβέρνηση Παύλου Πολάκη»\nΑλλα κυβερνητικά στελέχη εντονότερα ή χλιαρότερα τον άδειασαν και άλλα σφοδρά ή νερόβραστα κράτησαν αποστάσεις. Τίποτε άλλωστε το πρωτότυπο από όσους διατηρούσαν τον Πολάκη τόσο καιρό στο απυρόβλητο, όταν ο ίδιος παρέδιδε δημοσίως και κατά συρροή κακόφωνο ρεσιτάλ αθλιοτήτων. Βουβαμάρα κατά την επίθεσή του στον αείμνηστο δημοσιογράφο Βασίλη Μπεσκένη, όταν απειλούσε πως «κανονικά θα έπρεπε να σηκωθώ και να τον θάψω τρία μέτρα κάτω από τη γη». Μούγκα όταν εξαπέλυε επιθέσεις συνολικά στη Δικαιοσύνη και τους δικαστικούς λειτουργούς καταφερόμενος προσωπικά σε ορισμένους εξ αυτών. Ακρα του τάφου σιωπή όταν προανήγγειλε στην Κ.Ε. του ΣΥΡΙΖΑ διώξεις κατά πολιτικών αντιπάλων με τη φράση πρέπει να μπουν στη φυλακή ορισμένοι «για να ξανακερδίσουμε τις εκλογές». Γαργάρα και όταν τηλεφώνησε στον κεντρικό τραπεζίτη για το δάνειό του από την Attica Bank, του τα ‘σουρε και φέρεται να μαγνητοφώνησε τη συνομιλία, αφού ο διάλογος μεταφέρθηκε αυτολεξεί σε ιστοσελίδα. Ασχετα αν στη συνέχεια τα μάζεψε όταν του ψιθύρισαν ότι μπλεκόταν σε καραµπινάτο ποινικό αδίκηµα. Σαν στάχτη από κλίβανο αποτεφρωτηρίου πέρασε και η αμοραλιστική κομπορρημοσύνη του μετά τη φονική φωτιά στο Μάτι με τους 100 νεκρούς, όταν δήλωνε ότι «ο τελικός αριθμός των θυμάτων θολώνει την εικόνα της αποτελεσματικής λειτουργίας του συνόλου των μηχανισμών του κράτους». Στα μουλωχτά πέρασε ακόμη και η εις βάρος του δικογραφία που έως προσφάτως ήταν παραπεταμένη στα συρτάρια του προέδρου της Βουλής.\nΓύρω από αυτόν τον «ανέγγιχτο» υπουργό θέτει πλέον ο πρωθυπουργός σε ρόλο «ανθρώπινης ασπίδας» όλη την Κοινοβουλευτική Ομάδα του ΣΥΡΙΖΑ, αλλά και τους έξι «ανεξάρτητους» βουλευτές που με την ψήφο τους συναποτελούν την πλειοψηφία. Προφανώς, για να μην του τύχει καμιά στραβή και τουμπάρει από την καρέκλα της εξουσίας, μετέτρεψε σε ψήφο εμπιστοσύνης στην κυβέρνηση την πρόταση μομφής της αξιωματικής αντιπολίτευσης κατά του μέλους της κυβέρνησης, αναπληρωτή υπουργού Υγείας. Στην πραγματικότητα ανακήρυξε την κυβέρνησή του «κυβέρνηση Παύλου Πολάκη» και στρίμωξε όλους τους βουλευτές της να ταυτιστούν μαζί του τόσο με λόγια όσο και με ψήφο. Δικαίωμά τους να παραδώσουν τη συνείδησή τους στην ομηρία Πολάκη, συνένοχη στον πολιτικό του ξεπεσμό και στην ηθική του χρεοκοπία. Ο ίδιος άλλωστε μοιάζει να μην έχει πάρει χαμπάρι ότι έπιασε πάτο στα κοινωνικά ανακλαστικά.\nΠροστατευμένος από την εύθραυστη πανοπλία που του παρέχει ο Αλέξης Τσίπρας, συνεχίζει αμέριμνος σαν την ασταθή βασίλισσα στην «Ευνοούμενη» του Λάνθιμου να παραδίδει στα μέσα κοινωνικής δικτύωσης μαθήματα αδάμαστης «αριστεροσύνης» και αφελούς ηθικολογίας. Επιχειρώντας να φιλοτεχνήσει ξανά το τσαλακωμένο του προφίλ σε ένα μάλλον ζοφερό για τον ίδιο πολιτικό παρόν. Συμβαίνει συχνά σε όποιον καμώνεται με υστερικές κραυγές τον αριστερό να σύρεται σε τέτοιο μαρτύριο ως ελάχιστη ανταπόδοση των ανομημάτων του. Αν είχε, τουλάχιστον, διαβάσει Μπρεχτ θα είχε τη νηφάλια αυτογνωσία να ερμηνεύσει τη ρήση του Γερμανού συγγραφέα: «Α, τι ωφελεί χωμένος μέχρι τον λαιμό στη λάσπη, να κρατάς τα νύχια των χεριών σου καθαρά;».\nοι παπαρες κ παπαριες\n2 αλητες στο ιδιο χωριο ,ο προδοτης για την εξουσια κ την καρεκλα σκοτωνει κ την ιδια την μανα του ας το εχει υποψιν το μπουλντογκ διπλα του\nΠαν και Δάφνις. Πολάκης και Τσίπρας. Ο Δάφνις ήταν γιος του Ερμή και μιας νύμφης από τη Σικελία. Όταν ήταν βρέφος, η μητέρα του, τελείως αναίσθητη, τον άφησε έκθετο σ' ένα χαντάκι με δάφνες (εξ ου και το όνομα). Ευτυχώς τον βρήκαν και τον ανάθρεψαν βοσκοί. Ο νεαρός ήταν ομορφούλης, στουμπουλούλης και τον ερωτεύτηκε ο Πάνας, ο τραγόμορφος θεός των κοπαδιών. Μάλιστα, ο Πάνας του έμαθε να παίζει τον αυλό. Πιθανότατα και κλαρίνο.\nΕΤΣΙ ΕΙΝΑΙ ΟΙ ΑΝΤΡΙΔΕΣ.\nEinai aparadekto na milaei kaneis gia deyteri eykairia ston megalytero psefti politiko stin istoria tis metapolemikis Elladas. Enan ithopoio pou prospathei na miasei ston kapote Andrea. (Se enan Antrea, pou osa kaka k an ekane, eixe prota ergasthei. Eixe vgalei miso dolario me ton ydrota tou..) Enan anthropo pou den exei kolisei ena ensymo, pou den exei ergastei POTE!!!! Enan anthropo pou apo paidi megalose me apergeies k kleista panepistimia. Enan anthropo pou prodose akoma k ta idanika tou gia na kratisei ti thesi tou, apo aristeros se dexiotero ton dexion? Enan enthropo pou apla mporei poly eykola kinoumenos san fidi na allazei synexos thesi/pisteyo/filous/synergates/apopseis/klp gia na synexisei na yparxei san politos. Opoion k na psifisoume, ayton prepei na ton timorisoume. Ekane osa den tha ekanan 500 prodotes mazi. Einai isos o kalyteros ritoras sti meta Andrea epoxi, alla arketa me politikantides, xreiazomaste arxitektones, anthropous me orama, eilikrinia k epitelous na mi psifisoume me vasi poios tha mas dosei 1 euro parapano, alla pios tha paei to topo mprosta!!! Parousiazei ayta pou leei san fysiologika k san eilikrini prospatheia enos sosia, alla paraligo na eimaste Voulgaria me ta taxyrithma mathimata diapragmateyseon pou prospathise na kanei stis plates mas to 2015.\nΑγαπητοί συν σχολιαστές νομίζω ότι του Τσίπρα του χρειάζεται δεύτερη ευκαιρία κι' αφήστε την οικογενειοκρατία, δηλαδή τι... Κυριάκος Πρωθυπουργός Ντόρα Πρόεδρος Βουλής Κωστάκης Δήμαρχος εύγε να τους χαιρόμαστε, χίλιες φορές Αλέξης!!\nΔεύτερη ευκαιρία του δόθηκε το 2015 στις εκλογές μετά το δημοψήφισμα. Ως τώρα του έχουν δοθεί εκατό ευκαιρίες και τις έκαψε όλες. Τώρα η μόνη ευκαιρία που θα του δοθεί θα είναι η ευκαιρία να απολογηθεί στο Ειδικό Δικαστήριο. Όσο για τον Κούλη,ναί, θα τον ψηφίσουμε προκειμένου να στείλει τον ψεύτη στο εδώλιο.\nΚαλύτερα ακυβέρνητη η χώρα παρά με το άσχετο αγράμματοι και επικίνδυνο καιροσκόποι και το ετερόκλητο συνονθύλευμα που τον ακολουθεί. ΟΥΣΤ\nΟΙ ΕΛΛΗΝΕΣ ΣΤΙΣ ΕΚΛΟΓΕΣ ,ΠΡΕΠΕΙ ΝΑ ΤΙΜΩΡΗΣΟΥΝ ΤΟΝ ΑΔΙΣΤΑΚΤΟ , ΤΥΧΟΔΙΩΚΤΗ, ΔΗΜΑΓΩΓΟ ΤΣΙΠΡΑ..\nέρχεται ΤΆΠΑ στις εκλογές\nΑντί να μαυρίζετε τις λιπαρές σας φάτσες, πάτε να ελευθερώσετε τα σκυλάκια που οι βρωμοκρήτες δένουν στα βαρέλια εδώ και κει χωρίς φαγητό και νερό και πάτε να δεθείτε οι δυό σας χειροπόδαρα. Το μαύρισμα θα το κανονίσουμε εμείς στις εκλογές και τα δικαστήρια μετά\nΉσυχα με την λεβεντογεννα που έχει βγάλει όλα τα ρεμάλια που πουλησαν το όνομα της Μακεδονίας και το παίζουν Μακεδονομαχοι! Μπορεί να θελήσουν να ανέβουν προς τα πάνω να μας βαρέσουν, οι άντρακλες. Η ακόμα χειρότερα να μας απειλήσουν με ανεξαρτησία, γιατί είναι τόσο λεβέντες που ίσως θελήσουν να γίνουν τουρκική επαρχία.


Ο κακός λύκος...κι άλλα πολλά παραμύθια: X- σFactoυς\nΣυνέχεια η ίδια ιστορία.\nΕκπομπές ατάλαντων, η μία φωτοτυπία της άλλης.\nΆτομα χωρίς συναίσθηση τόπου και χρόνου, καβαλημένα καλάμια, σούργελα χωρίς αυτοσεβασμό, που ζητούν και τα ρέστα όταν τους λένε κατάμουτρα ότι δεν κάνουν, ελάχιστοι με λίγο ταλέντο χωρίς κάτι το ξεχωριστό, που χάνονται από το καλλιτεχνικό στερέωμα μετά από λίγο διάστημα.\nΑπό αυτές τις εκπομπές πόσοι σήμερα είναι που κράτησαν και συνέχισαν δύο; τρεις;\nΤόσες εκπομπές για να βγουν δύο τρεις καλλιτέχνες που δεν είναι και ονόματα που θα αφήσουν και μεγάλη ιστορία στον χώρο;\nΝισάφι πια, οντισιόν που δεν ξέρεις αν πρέπει να γελάσεις ή να κλάψεις με τα χάλια τους.\n"Μηηηηη δεν μπορώ το 'χασα να πάω μία στιγμή στην τουαλέτα να στανιάρω(πρρρρρρρρ) και επιστρέφω... Μα μην επιμένετε... άντε καλά θα σας πω Παπαρίζου!"\nΘεός αν είναι, ας την σταματήσει κανείς!\nΑφού δεν το 'χεις βρε αφάνα Γούντυ τρυποκάρυδε(με παραμορφωτικό φακό)τι το παιδεύεις το θέμα, τι διάλειμμα και ξεδιάλειμμα, το τρακ σε κάνει άφωνη; ζητάς και τα ρέστα που σου έκαναν τελικά τη χάρη να σε ξαναβάλουν μέσα;\nΚαλά εισπνοές με ήλιο κάνει αυτός;;;;;\nΒρε καλό μου phantom εεεε καλή μου κοπέλα ήθελα να πω, τι σου φταίει και το φάντασμα και το τραγούδι, έχεις καμία σχέση εσύ με την Sarah Brightman, μία νότα χωρίς να αισθανθώ να μου τρυπάς τα τύμπανα δεν έβγαλες, άντε στον καημένο τον αντρούλη σου και μην τον ξεσηκώνεις να έρχεται χωρίς λόγο στην μεγαλούπολη, έχουμε πολλούς εδώ που καβάλησαν το καλάμι δεν χρειαζόμαστε και σένα.\nΣε άκουγα και νόμισα ότι κάτι έπαθαν τα ηχεία...\nΤώρα μάλιστα ήρθα στα ίσα μου!!!\nΓραπώθηκε από kakos lykos στις 6:11 μ.μ.\nΕτικέτες αστεια, Παραλογα\nμιλάμε ουτε για διασκέδαση δεν τα βλέπω.............\n5 Οκτωβρίου 2009 - 9:13 μ.μ.\nχαχαχααχαχαχαχαχαχαχα τα ειδα λιγο πεθανα στο γελιο με τις εκφρασεις που παιρνει ο μουρατιδης...αλλα οκ φταιει το συστημα και το ευκολο χρημα...ΦΙΡΜΕΣ ολοι θελουν να γινουν...\nΚαλο βραδυ λυκακι!!!!\n5 Οκτωβρίου 2009 - 9:18 μ.μ.\nγιατί αγόρι μου γλυκό ...το διαφημίζεις...;;;;\nκαλά δεν είμασταν στην ησυχία μας;;;;\n5 Οκτωβρίου 2009 - 9:21 μ.μ.\nΑναρωτιεμαι καθε φορα το ιδιο: δεν εχουν μανουλα, αδερφια, φιλους, συντροφο, καποιον τελος παντων να τους πει να μην πανε γιατι θα καταληξουν ευχαριστο διαλειμμα τσιρκου; (Ευχαριστο τροπος του λεγειν γιατι μονο αστειο δεν μου φαινεται.) Μα κανεναν δεν εχουν;!\nΤο αστείο είναι ότι είδα έναν Famestorίτη σήμερα στην Ερμού. Έναν ατάλαντο που το έπαιζε μοντέλο/γόης/βαρύ πυροβολικό. Το μόνο που μου ερχόταν στο μυαλό εκείνη την ώρα ήταν...ε ας μην το πω!\nΔεν ανοίγω τηλεόραση πλέον. Τα θέλω τα εγκεφαλικά μου κύτταρα..\n5 Οκτωβρίου 2009 - 10:22 μ.μ.\nΘα προσλαμβάνατε ποτέ στη δουλεία σας κάποιον που έρχεται απο τη TV?\nΟι φελλοί πάντα επιπλέουν στον αφρό.\nΚαλό βράδυ στην αγέλη.\n5 Οκτωβρίου 2009 - 11:36 μ.μ.\nτελικά με φιέστα τεράτων μοιάζει το όλον θέμα..\nβασικά για αρκετούς απο αυτούς που λαμβάνουν μέρος, νοιώθω λύπη βλέποντας στο γιου τουμπ βιντεάκια διότι διαισθάνομαι οτι έχουν πολλά προβλήματα..\nαπλώς είναι κρίμα να ρίχνονται στην αρένα της τηλεθέασης που διψάει για φρέσκο αίμα..\nκαλό βραδυ kakos lykos :)\n6 Οκτωβρίου 2009 - 12:40 π.μ.\nΜα δεν είναι διασκέδαση είναι κατάντια και ξεπεσμός.\nΑν ήθελαν να κάνουν πραγματικά εκπομπές ταλέντων, δεν θα εμφάνιζαν καν στην τηλεόραση τα σούργελα, αλλά θα ξεκίναγε η προβολή μετά το ξεσκαρτάρισμα και θα υπήρχαν σοβαρά κριτήρια για να θεωρηθεί κάποιος καλλιτέχνης.\nΤώρα τι να δει κανείς τους καραγκιόζηδες, με το καβαλημένο καλάμι που δεν έχουν ίχνος αυτοσεβασμού, που τους δείχνουν μόνο για τα νούμερα της τηλεθέασης ή τις μετριότητες, που αύριο θα υπογράψουν συμβόλαια και θα νομίζουν ότι είναι κάποιοι;\nΤώρα λογικά θα πεις: "εσύ γιατί το είδες;"\nΔεν θα το 'βλεπα θα την γλίτωνα, αλλά ας είναι καλά η παρέα μου, που θέλουν να βλέπουμε τις οντισιόν των σούργελων για χαβαλέ.\nΚαλό βράδυ Κυνισμέ :)\n6 Οκτωβρίου 2009 - 2:02 π.μ.\nΑυτό είναι Αερικό, το πως θα γίνουν εύκολα φίρμες, εκεί ποντάρουν.\n6 Οκτωβρίου 2009 - 2:03 π.μ.\nΛασπολόγε, για το γλυκό δεν ξέρω, αλλά αγόρι σίγουρα δεν είμαι.\nΔηλαδή εσύ όταν σχολιάζεις αρνητικά κάτι, σημαίνει ότι το κάνεις για να το διαφημίσεις;\n6 Οκτωβρίου 2009 - 2:09 π.μ.\nΤο δυστύχημα είναι Νηρηίδα, ότι πολλούς από αυτούς τους βάζει στο τρυπάκι να πάνε, η ίδια τους η οικογένεια ή οι φίλοι.\nΕγώ πάντως αν δω κάποιους από αυτούς,τους μόνους που θα αναγνωρίσω, θα είναι η Καλομοίρα μόνο και μόνο επειδή πήγε και στην Eurovision και η Ραλλία επειδή είναι μακριά από τον χώρο του εμπορικού(σκυλάδικου) και τραγουδάει με τον Κότσιρα, που μ'αρέσουν τα τραγούδια του.\nΓια μένα προσωπικά η Ραλλία ίσως είναι και η μόνη που έχει προοπτικές για σοβαρή εξέλιξη στο τραγούδι, αν δεν καβαλήσει καλάμι.\nΚαλό βράδυ Carina :)\n6 Οκτωβρίου 2009 - 2:19 π.μ.\nΘα κρατήσω αυτήν την φράση σου Ανέστη:"οι φελλοί πάντα επιπλέουν"\nΔυστυχώς έτσι είναι τα πράγματα, αν γυρνούσαμε όλοι την πλάτη όμως σε όλα αυτά τα ρεάλιτι,όχι μόνο ταλέντων, αλλά όλων των εκπομπών του εύκολου πλουτισμού που εξευτελίζουν τους παίκτες, τότε ίσως όλοι αυτοί οι άνθρωποι της τηλεόρασης θα αναγκαζόντουσαν να αλλάξουν ρότα.\n6 Οκτωβρίου 2009 - 2:25 π.μ.\nΕγώ Ευρύνοε αισθάνθηκα, ότι αυτές οι οντισιόν δεν διέφεραν σε τίποτα από τις άθλιες εκπομπές της Πάνια, που φιλοξενεί και προβάλει σαν ταλέντα άτομα με σοβαρά ψυχοπνευματικά προβλήματα, που δεν διαθέτουν την απαραίτητη λογική να καταλάβουν ότι τα χρησιμοποιεί για να κάνει νούμερα, ότι γι αυτήν είναι οι αρκούδες που τους βαράει το ντέφι.\nΈτσι πιστεύουν εκείνοι ότι γίνανε διάσημοι καλλιτέχνες, έτσι τώρα και αυτοί νομίζουν ότι θα γίνουν διάσημοι.\n6 Οκτωβρίου 2009 - 2:34 π.μ.\nτους μεν τους εχουν πισει οτι μπορουν να γινουν φιρμες και να εχουν φιμη και χρημα.... οι δε τα αρπαζουν χοντρα για να τους κανουν ρεντικολο......\nουτε να τα βλεπω ουτε να τα ακουω :)))\nκαλημερα λυκαινα :)\n6 Οκτωβρίου 2009 - 8:47 π.μ.\nΔιεκδικούν όλοι το λεπτό της διασημότητάς τους.\nΚρίμα γιατί το κάνουν με λάθος τρόπο!\nΦιλιά λυκάκι μου!\n6 Οκτωβρίου 2009 - 10:07 π.μ.\nSo what? Όσο τα βλέπουμε θα υπάρχουν! Δεν υπάρχει λόγος να τα συζητάμε. Αν κλείναμε όλοι τις τηλεοράσεις...αυτό θα ήταν κάτι! Άλλωστε..υπάρχουν τόσα άλλα καλύτερα να δεις...να ακούσεις ...να κάνεις!\n6 Οκτωβρίου 2009 - 11:38 π.μ.\nέλεος! εκπομπες για φτύσιμο, άτομα διανοητικά καθυστερημένα και κομπλεξικά γίνονται βορά στους τηλεκανίβαλους χαριν του θεάματος.\n6 Οκτωβρίου 2009 - 12:35 μ.μ.\nΕγώ κάθε φορά που βλέπω μια τέτοια οντισιόν (ο θεός να την κάνει) αναρωτιέμαι πόσα πολλά σούργελα υπάρχουν ακόμα! Τόσα χρόνια, τόσα κανάλια, τόσες εκπομπές ακόμα να τα εξαντλήσουμε?\nΑκριβώς έτσι είναι Korinoskilo!\n6 Οκτωβρίου 2009 - 4:48 μ.μ.\nΛεπτό διασυρμού αυτοί κερδίζουν, ή μάλλον τρίλεπτο.\nΚαλησπέρα Εβίτα φιλάκια :)\n6 Οκτωβρίου 2009 - 4:49 μ.μ.\nΤhomai το είπα και γω πιο πάνω, η μόνη λύση για να δούμε ποιότητα στην τηλεόραση, είναι να σταματήσουμε να βλέπουμε τις σαβούρες, μόνο έτσι θα πάρουν το μήνυμα.\n6 Οκτωβρίου 2009 - 4:51 μ.μ.\nΑκριβώς όπως τα λες είναι Tyler!\n6 Οκτωβρίου 2009 - 4:56 μ.μ.\nΔυστυχώς Fri πάρα πολλά, αφού αρχίζω να αναρωτιέμαι, οι Κινέζοι με τα παράξενά τους είναι πιο πολλοί, ή τα σούργελα που θέλουν να γίνουν διάσημα;\n6 Οκτωβρίου 2009 - 4:58 μ.μ.


Ευγνωμοσύνη: Πόσο σημαντική είναι η ύπαρξή της στη ζωή μας - eportal\nHome/ΣΕΞ/Ευγνωμοσύνη: Πόσο σημαντική είναι η ύπαρξή της στη ζωή μας\nΔημοσιεύτηκε πριν από 2 εβδομάδες Τελευταία ενημέρωση: Απρίλιος 4, 2021\nΠολλοί από εμάς εκφράζουμε την ευγνωμοσύνη μας λέγοντας «ευχαριστώ» σε κάποιον που μας βοήθησε ή μας έδωσε κάτι που επιθυμούσαμε. Σύμφωνα με την Ιατρική Σχολή του Χάρβαρντ ως ευγνωμοσύνη ορίζεται «η εκτίμηση για το τι έρχεται στη ζωή ενός ατόμου ανεξάρτητα αν πρόκειται για κάτι απτό ή όχι.\nΜέσα από την ευγνωμοσύνη, οι άνθρωποι αναγνωρίζουν το καλό που υπάρχει στη ζωή τους. Ως εκ τούτου, η ευγνωμοσύνη βοηθά τους ανθρώπους να συνδεθούν με κάτι μεγαλύτερο από τον εαυτό τους ως άτομα, είτε πρόκειται για άλλους ανθρώπους, τη φύση ή μια ανώτερη δύναμη, όπως είναι η έννοια του Θεού».\nΕυγνωμοσύνη: Υπάρχουν δύο βασικά στάδια συνειδητοποίησης\nΠρώτα έρχεται η αναγνώριση των «καλών» πραγμάτων στη ζωή μας. Όντας ευγνώμονες για όσα έχουμε, λιγότερα ή περισσότερα, λέμε ναι στη ζωή και ενισχύουμε την αίσθηση ότι η καθημερινότητά μας αποτελείται και από στοιχεία που αξίζουν και μας γεμίζουν ουσιαστικά.\nΗ αναγνώριση αυτή μας γεμίζει τόσο ως προς την ικανοποίηση που προσφέρει η ύπαρξή τους στη ζωή μας όσο και από την αίσθηση εκπλήρωσης της προσπάθειάς μας να τα φέρουμε πιο κοντά μας.\nΕυγνωμοσύνη και τα οφέλη της\nΒοηθά το άτομο να συγκεντρώνεται στο παρόν, μέσα από την αναζήτηση και αναγνώριση των πραγμάτων που υπάρχουν στη ζωή του, τα οποία σταματά να εκλαμβάνει ως κάτι δεδομένο που δεν έχει ιδιαίτερη βαρύτητα.\nΜπορεί να πρόκειται για τη συντροφιά ενός ανθρώπου ή ενός ζώου, την καλή βιολογική υγεία του ατόμου, την ύπαρξη καλών συνθηκών διαβίωσης ή ακόμα και για το πιάτο φαΐ που έχει μπροστά του.\nείναι Ευγνωμοσύνη ζωή μας Πόσο σημαντική στη της ύπαρξή


31 Χρόνια στα Βουνά, για τον Κτηνοτρόφο από την Πρέβεζα | ΠΡΕΒΕΖΑ-ΤΟΜΗ στην ενημερωση\n31 Χρόνια στα Βουνά, για τον Κτηνοτρόφο από την Πρέβεζα\nΑναρτήθηκε από mypreveza gr Κυριακή, Οκτωβρίου 30, 2016 - 0\nΟύτε πέντε ούτε δέκα, αλλά 31 ολόκληρα χρόνια ασχολείται με την κτηνοτροφία ο Σπύρος Λιάτσης, που ανδρώθηκε μέσα στα ζώα και, παίρνοντας τα πρώτα 30 «τσάτσικα» (ελεύθερης βοσκής) γελάδια, σήμερα διαθέτει 150 αγελάδες και 300 πρόβατα γαλακτοπαραγωγής...\n«Όλα αυτά τα χρόνια έχουν περάσει από τα χέρια μου χιλιάδες ζώα», δήλωσε στην «ΥΠΑΙΘΡΟΣ ΧΩΡΑ» ο κ. Λιάτσης για να προσθέσει: «Τώρα τα πάμε όπου βρίσκουμε λιβάδια. Στην Καστοριά, στην Κοζάνη, στον Πεντάλοφο, στα Γρεβενά. Τα πρόβατα τα κρατάω εδώ, στο Καναλάκι και στα γύρω χωριά, στο Σταυροχώρι, στον Μεσοπόταμο». Η μεγάλη αγωνία είναι κάθε φορά το γάλα. «Είχαμε τη Δωδώνη εδώ, αλλά, όπως πήγαν τα πράγματα, έφυγα. Ευτυχώς, τώρα και για μένα και για τους άλλους κτηνοτρόφους υπάρχει η Ήπειρος. Πάλι καλά.\nΟι τιμές, βέβαια, δεν είναι όπως παλιότερα. Τώρα πια “παίζει” μεταξύ 80-90 λεπτών το πρόβειο, ενώ κάποτε ήταν στο 1,05 ευρώ». Λόγω της εμπειρίας που απέκτησε στις δεκαετίες που πέρασαν, κατάλαβε από πολύ νωρίς την αξία της ζωοτροφής που έπρεπε να χρησιμοποιεί. Ενοικίασε, λοιπόν, χωράφια στον κάμπο του Φαναρίου Πρέβεζας και τα καλλιεργεί μόνος του: «Τις μισές από τις καλλιέργειες τις χρησιμοποιώ για τα ζώα και τις άλλες μισές για να καλύπτω έξοδα», διευκρινίζει στην «ΥΠΑΙΘΡΟΣ ΧΩΡΑ», προσθέτοντας όμως με νόημα: «Παρότι δεν συμφέρει, το κρατάω όσο μπορώ. Τώρα πια μας υποχρεώνουν να εμφανίζουμε έξοδα. Πρέπει, λοιπόν, να αγοράζω και να κόβω τιμολόγια. Με τις δικές μου ζωοτροφές, τι έξοδα να παρουσιάζω;». Κι αν υπολόγιζε στις καλλιέργειες για να βγάλει κάποια από τα σπασμένα της κτηνοτροφίας, ο καιρός δεν του τα έφερε όπως θα ήθελε.


Απαράδεκτε υπουργέ Παιδείας: Μα καλά, να βγει για ποτό μαθητής που δίνει Πανελλήνιες; | Το Κουτί της Πανδώρας\nΑπαράδεκτε υπουργέ Παιδείας: Μα καλά, να βγει για ποτό μαθητής που δίνει Πανελλήνιες;\nΣτην Ομάδα Αλήθειας είτε δεν έχουν δώσει Πανελλήνιες είτε έχουν μια τεράστια έλλειψη χιούμορ που προϋποθέτει φυσικά και έλλειψη ευφυΐας.\nNewsRoom 26/05/2017 | 13:29\nΠραγματικά, δεν μπορώ προσωπικά να εξηγήσω με άλλο τρόπο το τελείως άκυρο και άτοπο βίντεο που ανέβασαν στο κανάλι τους στο youtube με τον υπουργό Παιδείας, Κώστα Γαβρόγλου με σκοπό προφανώς να τον κριτικάρουν για την απάντηση που έδωσε για την Παιδεία στον Κυριάκο Μητσοτάκη.\nΣε αυτό το βίντεο λοιπόν, ένα απόσπασμα πρακτικά από την απάντηση του κ. Γαβρόγλου στον αρχηγό της ΝΔ, εμφανίζεται ο υπουργός να λέει το εξής: «Προφανώς αυτές οι εισαγωγικές εξετάσεις θα καταργηθούν και αυτό είπε ο πρωθυπουργός. Αυτές οι εισαγωγικές εξετάσεις που το μόνο τους στοιχείο είναι πως είναι αδιάβλητες. Αλλά δεν είναι καθόλου αξιόπιστες.\nΑυτές που τυραννάνε τα 18χρονα, που δεν μπορούν χωρίς ενοχές να πάνε για ένα ποτό το Σάββατο το βράδυ, δεν μπορούν να ερωτευτούν όταν είναι στην Γ΄ Λυκείου, διότι όλη η οικογένεια παθαίνει μια τεράστια κρίση αν τα παιδιά βγουν από αυτή την πορεία. Αυτές οι εξετάσεις οι οποίες καταστρέφουν γενιές ολόκληρες».\nΠροφανώς αυτό που επιδιώκουν οι «χιουμορίστες» στην Ομάδα Αλήθειας, είναι να μείνει σε όποιον δει το βίντεο το εξής: Στην Ελλάδα υπάρχει ένας υπουργός Παιδείας ο οποίος επιθυμεί και θέλει τα παιδιά να μην διαβάζουν αλλά να βγαίνουν για ποτό και να ερωτεύονται.\nΑμάν! Τι λέει αυτός ο υπουργός; Να βγαίνουν για ένα ποτό χωρίς ενοχές τα παιδιά και να ερωτεύονται; Αυτό είναι καταδικαστέο και απαράδεκτο να εκστομίζεται από στόμα υπουργού Παιδείας! Δηλαδή προτείνει στους νέους να τα «φορτώσουν όλα στον κόκορα», να αράζουν για καφέ και να μην νοιάζονται για τη μόρφωσή τους.\nΣτάσου λίγο. Για να δούμε τα πράγματα καλύτερα.\nΌσοι έχουμε δώσει Πανελλήνιες και φυσικά οι γονείς των παιδιών που έχουν δώσει, γνωρίζουμε και γνωρίζουν από πρώτο χέρι πόσο αγχωτική, κουραστική, εξουθενωτική, ψυχοφθόρος αλλά και κοστοβόρος διαδικασία είναι.\nΓνωρίζουμε πάρα πολύ καλά επίσης, πως ένας επιμελής μαθητής ο οποίος όντως στοχεύει να σπουδάσει, θα δώσει όλες του τις δυνάμεις για να το κάνει. Από μόνος του θα διαβάσει. Από μόνος του θα πιέσει τον εαυτό του. Από μόνος του θα καταλάβει ότι αφού έτσι έχει το «σύστημα» τότε πρέπει να προσαρμοστεί σε αυτό.\nΘα σεβαστεί τον κόπο και τον ιδρώτα των δικών του οι οποίοι αν μη τι άλλο ξοδεύουν χωρίς δεύτερη σκέψη - αφού πρόκειται για το μέλλον του - μια μικρή περιουσία στα φροντιστήρια για να προσαρμοστεί στον παπαγαλίστικο τρόπο εξέτασης των Πανελληνίων. Στην εξέταση της μιας στιγμής. Του ενός γραπτού και του ενός μικρού λάθους που μπορεί να κρίνει το μέλλον του. Είτε να του «καταστρέψει» τη ζωή, είτε να του τη βάλει στο σωστό δρόμο.\nΒέβαια, από σπίτι σε σπίτι, από μαθητή σε μαθητή, η αντιμετώπιση των Πανελληνίων εξετάσεων διαφέρει. Μπορεί κάπου να μην ασκείται πίεση από τους γονείς στο παιδί για το που θα περάσει. Τους αρκεί να κάνει την προσπάθειά του. Να πιστέψει στον εαυτό του και στις δυνάμεις του. Να δώσει ό,τι καλύτερο έχει. Άλλωστε, δεν τελειώνει ο κόσμος αν δεν περάσεις στο Πανεπιστήμιο.\nΑλλού, μπορεί να ασκείται υπερβολική πίεση και να παρουσιάζεται η εισαγωγή στο Πανεπιστήμιο ως η μόνη λύση και διέξοδος για ένα καλύτερο μέλλον. Οτιδήποτε άλλο είναι αποτυχία. Ακόμα και η εισαγωγή σε μια σχολή η οποία δεν ενδιαφέρει καθόλου το μαθητή φαντάζει ως το ιδανικότερο. Ας μην εξετάσουμε όμως άλλες περιπτώσεις στο παρόν άρθρο.\nΤο μόνο αληθές και πραγματικό είναι το εξής: Όλο αυτό είναι αγχωτικό. Όλο αυτό καταπονεί μυαλό, ψυχή και σώμα σε τεράστιο βαθμό. Ο υπουργός Παιδείας είπε το προφανές. Είπε την τραγική αλήθεια που μαστίζει χιλιάδες οικογένειες και μαθητές κάθε χρόνο.\nΈνα παιδί 18χρονών δεν μπορεί να βγει από το σπίτι του για έναν καφέ, για ένα ποτό χωρίς να νιώσει τύψεις. Νιώθει ενοχή γιατί αντί να κάθεται να διαβάζει, βγήκε για να «περάσει καλά» την χρονιά που δίνει Πανελλήνιες! Δεν ερωτεύεται γιατί πολύ απλά δεν έχει το μυαλό και το κουράγιο να το κάνει. Δεν ζει. Αυτό λοιπόν, για την Ομάδα Αλήθειας μεταφράζεται ως προτροπή για «αμορφωσιά», αγραμματοσύνη. Εκλαμβάνεται ως προτροπή για να μην κοπιάζει ένας μαθητής. Να μην παλεύει για το μέλλον του.\nΑν εξετάσουμε τις καταστάσεις με προσοχή και στη βάση που πρέπει, θα καταλήξουμε στο συμπέρασμα ότι ο υπουργός είπε την πραγματικότητα. Επομένως, τέτοιο ατυχές χιούμορ, τέτοια σχόλια και προσπάθεια ειρωνείας στις πλάτες ουσιαστικά χιλιάδων παιδιών που παλεύουν με τον ίδιο τους τον εαυτό, δεν είναι αποδεκτά.


Ο Άγιος Ακύλας και η Αγία Πρίσκιλλα: Oι προστάτες των ζευγαριών - ΕΚΚΛΗΣΙΑ ONLINE\nΟ Άγιος Ακύλας και η Αγία Πρίσκιλλα: Oι προστάτες των ζευγαριών\nΣάββατο, 13 Φεβρουαρίου 2021 14:10\nΑρχική » ΝΕΑ » Ο Άγιος Ακύλας και η Αγία Πρίσκιλλα: Oι προστάτες των ζευγαριών\nΟ Άγιος Ακύλας και η Αγία Πρίσκιλλα: Στις 13 Φεβρουαρίου, τιμά η Ορθόδοξη Εκκλησία τους δικούς της Αγίους, τον Ακύλα και την Πρίσκιλλα, που θεωρούνται η Ορθόδοξη απάντηση στη δυτικής προέλευσης εορτή του Βαλεντίνου, γνωστή και ως «εορτή των ερωτευμένων». Αν και δεν υφίστανται στοιχεία για το πρόσωπο του «αγίου Βαλεντίνου» και ακόμα αν και η Καθολική Εκκλησία ΔΕΝ συμπεριλαμβάνει την γιορτή στο επίσημο ημερολόγιό της, η συμβολικότατα της 14ης Φεβρουαρίου για ερωτευμένους διεθνώς, είναι δυστυχώς αναμφισβήτητη.\nΜε απλά λόγια εορτάζεται ένας “άγιος” καθαρά για εμπορικούς λόγους! Οι Άγιοι Ακύλας και Πρίσκιλλα , οι προστάτες του χριστιανικού ζευγαριού, είναι πραγματικά πρόσωπα και όχι ανύπαρκτα!\nΟ βίος τους\nΟ Ακύλας και η Πρίσκιλλα ήταν ένα αγαπημένο χριστιανικό ζευγάρι που μαρτύρησαν την εποχή του Νέρωνα. Οι Άγιοι αυτοί κατάγονταν από τον Πόντο. Όταν εκδιώχθηκαν από την Ρώμη όλοι οι Ιουδαίοι, λόγω των αναταραχών που γινόντουσαν μεταξύ τους στις συναγωγές για τον Ιησού, ο Ακύλας, που ήταν σκηνοποιός στο επάγγελμα, και η γυναίκα του Πρίσκιλλα αναγκάστηκαν και αυτοί να φύγουν για την Κόρινθο.\nΣτην Κόρινθο τους συναντάει ο Απόστολος Παύλος, όπως αναφέρεται στις Πράξεις 18, 1-4: «…αναχώρησε (ο Παύλος) από την Αθήνα και ήρθε στην Κόρινθο. Εκεί βρήκε έναν Ιουδαίο από τον Πόντο, που τον έλεγαν Ακύλα. Αυτός είχε έρθει πρόσφατα από την Ιταλία μαζί με τη γυναίκα του την Πρίσκιλλα, επειδή ο Κλαύδιος είχε διατάξει να φύγουν όλοι οι Ιουδαίοι από τη Ρώμη. Ο Παύλος ήρθε σ΄ αυτούς, κι επειδή είχαν την ίδια τέχνη, έμεινε μαζί τους και εργαζόταν. Η τέχνη τους ήταν να φτιάχνουν σκηνές.\nΚάθε Σάββατο συζητούσε στη συναγωγή και προσπαθούσε να πείσει Ιουδαίους και Έλληνες». Όταν, λοιπόν, ο Απόστολος Παύλος, επισκέφθηκε την Κόρινθο, για να διδάξει την ορθόδοξη πίστη, το ζεύγος του προσέφερε θερμή φιλοξενία καθώς είχε εντυπωσιαστεί με το κήρυγμά του. Τόσο τους άγγιξε ο φλογερός λόγος του Απόστολου, ώστε αφού κατηχήθηκαν και βαπτίσθηκαν από αυτόν, αποφάσισαν να τον ακολουθήσουν στις περιοδείες του ως βοηθοί του.\nΟ Απόστολος Παύλος έμεινε μαζί τους συνολικά 16 μήνες, όπου και τους δίδαξε και τους μύησε στο Χριστιανισμό. Στη συνέχεια τον ακολούθησαν στην Έφεσο της Μικράς Ασίας, όπου ο Ακύλας και η Πρίσκιλλα αγαπημένοι και ευσεβείς, διαδίδουν τον Χριστιανισμό (Πράξ. 18,18-21). Από εκεί επιστρέφουν στη Ρώμη, για να συνεχίσουν να διδάσκουν το λόγο του Θεού.\nO Απόστολος Παύλος εντυπωσιάσθηκε τόσο από τις αρετές και τη χριστιανική τους δράση, ώστε τους μνημονεύει στις επιστολές του γράφοντας ότι, για τις προσφερθείσες υπηρεσίες τους και το θάρρος είναι ευγνώμων όχι μόνον εκείνος, αλλά και όλες οι εκκλησίες των εθνών.\nΟ Ακύλας ακολούθησε την γυναίκα του στον θάνατο\nΟ Ακύλας και η Πρίσκιλλα έμειναν ενωμένοι και αγαπημένοι μέχρι και την τελευταία στιγμή, αφού σύμφωνα με την Ακολουθία του Όρθρου, όταν ο Ακύλας είδε την γυναίκα του να αποκεφαλίζεται και να μαρτυρεί είπε : «Μπορώ να μην φανώ άνδρας εγώ, ανάλογα προς την γυναίκα μου ανδρείος και πρόθυμος για αποκεφαλισμό για την Πίστη του Χριστού;» και την ακολούθησε στον θάνατο.\nΝα λοιπόν ποιους πρέπει τα ζευγάρια να μιμούνται, να ποιοι είναι οι προστάτες τους. Ο άγιος Ακύλας και η αγία Πρίσκιλλα ήταν δύο άνθρωποι που ήταν ερωτευμένοι μεταξύ τους, όμως συγχρόνως είχαν και έναν κοινό έρωτα για ένα άλλο πρόσωπο…όχι ανθρώπινο αλλά Θεανθρώπινο. Του Ιησού Χριστού.\nΚαι αυτός ο έρωτας για τον Χριστό αναζωογονούσε και τον μεταξύ τους έρωτα.\nΗ Εκκλησία τιμά το άγιο αυτό ζευγάρι στις 13 Φεβρουαρίου κάθε έτους. Όμως τα χριστιανικά ζευγάρια ας μην μένουν μόνο σε μία ημέρα εκδήλωσεις του έρωτος και της αγάπης τους προς τον άλλο.\nΔιότι λέγει ο ιερός Χρυστόστομος: “Δεν υπάρχει τίποτε, τίποτε πολυτιμότερο από το ν’ αγαπιέται πολύ ο άντρας από τη γυναίκα του και η γυναίκα από τον άντρα της”. και πάλι “Δεν είναι η περιουσία που φέρνει τον πλούτο στους συζύγους, αλλά η μεταξύ τους αγάπη”.\nΦεβ 13, 2021 Εκκλησία Online\n8 μήνες πριν ΒΙΝΤΕΟ, Γράφει το ΕΚΚΛΗΣΙΑ ONLINE, ΝΕΑ13 Φεβρουαρίου, Hot News, Ακύλας και Πρίσκιλλα, Βίοι Αγίων, γιορτάζει, ΓΙΟΡΤΑΖΕΙ ΣΗΜΕΡΑ, γιορτάζουμε, γιορτάζουμε σημερα, γιορταζουν, ΓΙΟΡΤΑΖΟΥΝ ΣΗΜΕΡΑ, ΓΙΟΡΤΗ, γιορτή σήμερα, ΕΚΚΛΗΣΙΑ, εορτή, ΕΟΡΤΟΛΟΓΙΟ, Ορθοδοξία, ΠΟΙΟΙ ΓΙΟΡΤΑΖΟΥΝ ΣΗΜΕΡΑ, τι γιορτάζουμε\nΌλα στην Θεία Λειτουργία γίνονται για την θεία ΚοινωνίαΜΗΤΣΟΤΑΚΗΣ: Να πείσουμε τους καχύποπτους ότι τα εμβόλια είναι ασφαλή και αποτελεσματικά\nΑΡΧΙΕΡΑΤΙΚΗ Θ. ΛΕΙΤΟΥΡΓΙΑ ΓΙΑ ΤΗΝ 15η ΕΠΕΤΕΙΟ ΤΗΣ ΕΙΣ ΕΠΙΣΚΟΠΟΝ ΧΕΙΡΟΤΟΝΙΑΣ ΤΟΥ ΚΟΡΙΝΘΟΥ ΔΙΟΝΥΣΙΟΥ\nΆγιος Υάκινθος: Μεγάλη γιορτή της ορθοδοξίας αύριο 3 Ιουλίου\nΟ Άγιος Υάκινθος, ο κουβικουλάριος ή Άγιος Υάκινθος της Καππαδοκίας, ήταν θαλαμηπόλος του Αυτοκράτορα Τραϊανού.\nΕΟΡΤΟΛΟΓΙΟ ΠΟΙΟΙ ΓΙΟΡΤΑΖΟΥΝ ΣΗΜΕΡΑ 15 ΣΕΠΤΕΜΒΡΙΟΥ\nΕορτολόγιο-Ποιοι γιορτάζουν σήμερα 15 Σεπτεμβρίου: Όσιος Φιλόθεος ο Πρεσβύτερος και θαυματουργός\nΣτοχασμός, θλίψη και αποτέφρωση Κύριε διευθυντά\nΕίμαι μια μοναχή της Ιεράς Μονής Οσίου Παταπίου, που επί 55 χρόνια της πολύτιμης ζωής μου αφιέρωσα για να ζήσω μια άλλη ποιότητα ζωής. Δεν ξέρω αν τα κατάφερα, ο Θεός γνωρίζει – όμως, έχω μέσα μου μια πληρότητα για ό,τι προσπάθησα.\n28 ΙΟΥΛΙΟΥ ΠΟΙΟΙ ΓΙΟΡΤΑΖΟΥΝ : Αυξημένη κίνηση στους δρόμους live\nΕΟΡΤΟΛΟΓΙΟ ΠΟΙΟΙ ΓΙΟΡΤΑΖΟΥΝ ΣΗΜΕΡΑ : Αυξημένη είναι η κίνηση αυτή την ώρα σε κεντρικούς οδικούς άξονες της Αττικής. Αυξημένη κίνηση παρατηρείται στην Αθηνών - Λάμιας τόσο στην άνοδο από τη λεωφόρο Αθηνών έως και το ύψος των Τριών Γεφυρών, όσο και στην κάθοδο στο ύψος της Μεταμόρφωσης. Μικρές καθυστερήσεις παρατηρούνται στην κάθοδο της Κηφισίας και στην Κατεχάκη.\nΤι πρέπει να κάνεις όταν σε προσβάλλουν και σε βρίζουν\nΠίστη: Όταν σε προσβάλλουν και σε βρίζουν, να σκέφτεσαι πως και αυτό ακόμα εξυπηρετεί κάποιο σχέδιο της πρόνοιας του Θεού…\nΆγιος Δημήτριος -26 Οκτωβρίου: Ο Μυροβλύτης και θαυματουργός Άγιος\nΆγιος Δημήτριος Ο Μυροβλύτης-26 Οκτωβρίου


Βροχή από γκολ στα ματς του Champions League - Νέα Κρήτη\nΒροχή από γκολ στα ματς του Champions League\nΗμερομηνία δημοσίευσης: 21/10/2014, 23:57\nΤελευταία ενημέρωση: 21/10/2014, 23:59\nΕντυπωσιακά αποτελέσματα σημάδεψαν την αποψινή βραδιά του Champions League, με τα γκολ να πέφτουν... βροχή!\nΑσφαλώς το Ρόμα-Μπάγερν 1-7 είναι ένα αποτέλεσμα που προκαλεί... σεισμικές δονήσεις, αν αναλογιστεί κάποιοις ότι οι Γερμανοί έβαλαν τα πέντε γκολ στο α' ημίχρονο! Ανάλογο αποτέλεσμα ήρθε και στη Λευκορωσία, με την Σαχτάρ Ντόνετσκ να κερδίζει 0-7 την ΜΠΑΤΕ Μπορίσοφ, ενώ η Τσέλσι επικράτησε με το ευρύ 6-0 της Μάριμπορ.\nΤο πιο... δραματικό παιχνίδι της βραδιάς ήταν αυτό μεταξύ Σάλκε και Σπόρτινγκ Λισαβόνας, με τους Γερμανούς να επικρατούν 4-3 ενώ στην Λευκωσία, το ΑΠΟΕΛ λύγισε στο τέλος χάνοντας με 0-1 από την Παρί Σεν Ζερμέν.\nΤΣΣΚΑ Μ.-Μαν. Σίτι\nΗ επόμενη (05/11)\nΜαν. Σίτι-ΤΣΣΚΑ Μ.


Εγκώμια Μιλίτο για Λαουτάρο και Μουρίνιο - 25/03 13:01 : aek365\nΤετάρτη 25 ΜΑΡ 2020 - 13:01 0 ΣΧΟΛΙΑ\nΟ Ντιέγκο Μιλίτο αναφέρθηκε στα όσα πέρασε τη χρονιά που συνεργάστηκε με τον Μουρίνιο, ενώ αναφέρθηκε με τα καλύτερα λόγια για τον Λαουτάρο Μαρτίνεθ\nΟ Ντιέγκο Μιλίτο σε συνέντευξη που παραχώρησε αναφέρθηκε στη σχέση του με τον Ζοσέ Μουρίνιο.\nΟι δυο τους συνεργάστηκαν μόλις μία χρονιά, όπου η Ίντερ κέρδισε το τρεμπλ:\n«Είναι φαινόμενο, ένας από τους καλύτερους προπονητές που είχα. Δουλέψαμε λίγο μαζί όμως έμαθα πολλά από εκείνον ειδικά στο κομμάτι της διαχείρισης. Έχω πολλά πράγματα να θυμηθώ από εκείνον σε μια από τις καλύτερες χρονιές του συλλόγου, αλλά και τις καριέρας μου».\nΣτη συνέχεια ρωτήθηκε και για την περίπτωση του Λαουτάρο Μαρτίνεθ, με τον οποίο είχε συνεργαστεί στη Ράσινγκ στα ξεκινήματά του:\n«Έχουμε εξαιρετική σχέση. Τον βλέπω να βελτιώνεται ειδικά από τις πρώτες του μέρες στη Ράσινγκ. Με κάνει χαρούμενο όλο αυτό, καθώς βλέπω έναν φοβερό ποδοσφαιριστή να μεγαλώνει».


Οι ωραιότερες βόλτες στο Λονδίνο - αθηνόραμα travel\nΟι ωραιότερες βόλτες στο Λονδίνο 31/08/2017\nΣε πείσμα των πρόσφατων γεγονότων, το Λονδίνο ξαναβρίσκει το μητροπολιτικό βηματισμό του και η μόνιμη κάτοικός του Φωτεινή Καλαντζή απολαμβάνει τις μεγάλες καλοκαιρινές ημέρες κάνοντας τις ωραιότερες βόλτες σε πάρκα, γκαλερί, υπαίθριες αγορές και cool στέκια για κάθε διάθεση.\nTo Hampstead Heath είναι ιδανικό για ατελείωτες βόλτες δίπλα στο κανάλι\nΠοδηλατάδα δίπλα στο Regent’s Canal, πικνίκ στο Parliament Hill του Hampstead Heath με πανοραμική θέα στην πόλη, ατελείωτες βόλτες στα μαγαζιά, Pimm’s με δυόσμο και φράουλες στο τουρνουά τένις Wimbledon, επισκέψεις σε γκαλερί: έτσι κυλούν οι μεγάλες καλοκαιρινές ημέρες στο Λονδίνο. Και με πολύ θέατρο επίσης. Εκτός των σαιξπηρικών έργων και των επιτυχημένων μιούζικαλ (π.χ. «Matilda», «Book of Mormon») ξεχωρίζουμε το «Ferryman» στο Gielgud Theatre, σε σκηνοθεσία Σαμ Μέντες, με φόντο τη Β. Ιρλανδία του 1981, όταν ο Μπόμπι Σαντς πέθανε κάνοντας απεργία πείνας στη φυλακή.\nΠοιος είπε ότι από το Λονδίνο λείπει το άραγμα στον ήλιο;\nΤα καλοδιατηρημένα πάρκα της πόλης σε προσκαλούν να τα περπατήσεις ιδίως τώρα το καλοκαίρι. Το St James Park, που βρίσκεται στην καρδιά της πόλης δίπλα στα ανάκτορα Μπάκιγχαμ, είναι μια όαση με όλων των ειδών τα λουλούδια και πτηνά, με πιο δημοφιλείς τους πελεκάνους (δώρο του Ρώσου πρέσβη το 1664) και τους κύκνους. Η μπλε γέφυρα στο πάρκο προσφέρει εκπληκτική θέα προς τα δυτικά στο παλάτι και προς τα ανατολικά σε Big Ben, Horse Guards Parade και London Eye. Μπορείτε να κάνετε μια στάση στο «St James Café» για καφεδάκι ή να πιείτε ένα ποτό από τα διάφορα αναψυκτήρια και να αράξετε στις ριγωτές ξαπλώστρες. Στη συνέχεια μπορείτε να διασχίσετε το Green Park και, αφού αγοράσετε καλούδια από το Fortnum and Mason, αφιερώστε χρόνο στη Βασιλική Ακαδημία Τεχνών. Η αγαπημένη όλων Summer Exhibition κρύβει πάντα εκπλήξεις κι έχει κάτι για όλα τα γούστα: γλυπτική, αρχιτεκτονική, ζωγραφική, χαρακτική κ.λπ.\nΣτην Tate Modern για μια απολαυστική βόλτα by the river\nΠερπατήστε στο Bankside και κάνετε μια στάση στην Tate Modern . Θα αναγνωρίσετε τις κλασικές επιμηκυνόμενες φιγούρες του Alberto Giacometti, του οποίου τα έργα εκτίθενται μέχρι τις 10/9. Η αναδρομική έκθεση αυτού του μεγάλου γλύπτη και ζωγράφου συναρπάζει με την ευρεία γκάμα έργων και υπενθυμίζει την τραγική αλλά και μεγαλειώδη ύπαρξη του ανθρώπου. Τα βήματά σας θα σας οδηγήσουν στο Globe Theatre, τη Μέκκα των σαιξπηρικών έργων. παίζονται, μεταξύ άλλων, η «Δωδέκατη Νύχτα», ο «Βασιλιάς Ληρ» και το «Πολύ Κακό για το Τίποτα». Επίσης στο Southbank Centre, όπου πάντα τρέχει κάτι καλλιτεχνικό, φέτος την τιμητική τους έχουν οι σκανδιναβικές χώρες με το «Nordic Matters», που δίνει έμφαση στη δημιουργικότητα των νέων, τη βιωσιμότητα και την ισότητα των φύλων. Σίγουρα θα βρείτε κάτι να σας ενθουσιάσει από το εκτενές πρόγραμμα θεατρικών παραστάσεων, συναυλιών, εκθέσεων, ομιλιών, τέχνης, μόδας και γαστρονομικών προτάσεων από τα pop up restaurants. Για ποτό κατευθυνθείτε προς το Royal Festival Hall, στο σικάτο ψηλοτάβανο «Skylon» με τη φανταστική θέα προς τη Hungerford Bridge.\nΤο «Chez Elles» στο Spitalfields Market είναι από τις πιο σικ επιλογές\nΑν βρεθείτε στο Aνατολικό Λονδίνο και κάνετε την απαραίτητη βόλτα στο Spitalfields Market, για ρούχα, αξεσουάρ και αντίκες, περάστε από το χαριτωμένο Libreria για να ανακαλύψετε νέες ιδέες και καινούργια βιβλία. Σταματήστε για μια μπίρα στη ρετρό pub «The Pride of Spitalfields» και μετά δειπνήστε στο γαλλικό μπιστρό «Chez Elles». Η διακόσμηση, η ζεστή ατμόσφαιρα και το φαγητό θα σας μαγέψουν. Μη φύγετε αν δεν δοκιμάσετε τα επιδόρπια, είναι ποίημα! Αν είστε Κυριακή στο Ανατολικό Λονδίνο, κάντε μια βόλτα στην ανοιχτή αγορά λουλουδιών Columbia Market, που κυριολεκτικά σφύζει από ζωή. Οι πωλητές κάνουν αστεία και διαφημίζουν το προϊόν τους, ενώ οι πελάτες ξεπροβάλλουν με αγκαλιές λουλούδια από τη λαοθάλασσα. Εκτός από τα εποχικά λουλούδια και φυτά που έχει τη δυνατότητα να αγοράσει κάποιος εκεί, μπορεί να νιώσει τον παλμό της πόλης. Στα διάφορα μαγαζάκια, από τις δύο πλευρές του δρόμου όπου στήνεται η αγορά, μπορείτε να βρείτε έργα ποπ τέχνης, αντικείμενα για το σπίτι, αρώματα κ.λπ. Θα δείτε νέους μουσικούς σε κάθε γωνιά να παίζουν τα καινούργια κομμάτια τους και να πουλούν τα CDs τους. Καθίστε για brunch στο «Jones Dairy Café» ή δοκιμάστε το Sunday roast στο «Royal Oak». Το «Brawn», όπου το μενού αλλάζει καθημερινά και τα πιάτα φτιάχνονται με εποχικές και ντόπιες πρώτες ύλες, είναι μια εξαιρετική επιλογή.\nΤο Seven Dials στο αρτίστικο Covent Garden είναι απλώς... must\nΣτο Covent Garden κάντε βόλτα στην περιοχή Seven Dials, όπου θα δείτε πολλά καινούργια μαγαζιά ντιζάιν, ρούχων, παπουτσιών και καλλυντικών. Δειπνήστε στο ασιατικής έμπνευσης «Flesh & Buns», μέλος της αλυσίδας Bone Daddies. Εκτός από τα sushi rolls, το sashimi και την tempura, δοκιμάστε τα hirata buns, για τα οποία είναι γνωστό το εστιατόριο. Αυτά τα γιαπωνέζικα αφράτα ψωμάκια στον ατμό τα παραγγέλνετε με τη γέμιση που επιθυμείτε (σιγοβρασμένο κότσι αρνιού, μπριζόλα, εκπληκτική μελιτζάνα στη σχάρα με miso κ.ά.) και τα γεμίζετε μόνοι σας.\nΤο παγωτό είναι απαραίτητο... αξεσουάρ για τη βόλτα σας στο κέντρο\nΣαν μίνι εκδρομή φαντάζει μια βόλτα στο Richmond upon Thames. Περπατήστε δίπλα στο ποτάμι και πιείτε μια μπίρα χαζεύοντας τις βαρκούλες και τα πλοιάρια που περιδιαβαίνουν τον Τάμεση. Περπατήστε μέχρι το Petersham Nurseries, όπου μπορείτε να ρίξετε μια ματιά στο φυτώριο, να διαλέξετε αντίκες και δώρα αλλά και να απολαύσετε ένα ξεχωριστό μεσημεριανό γεύμα ή τσάι με κλασικά αγγλικά γλυκίσματα στο γαλήνιο ρουστίκ περιβάλλον. Επισκεφθείτε το Richmond Park, το μεγαλύτερο βασιλικό πάρκο (με μεγάλη διαφορά από τα υπόλοιπα), διεθνούς σημασίας για τη διατήρηση της άγριας φύσης. Εκεί σας περιμένει μια έκπληξη! Θα δείτε από πολύ κοντά τα ελάφια που ζουν ελεύθερα στο πάρκο. Στην περιοχή του Richmond βρίσκονται και οι Royal Botanic Gardens, οι λεγόμενοι Kew Gardens, Μνημείο Παγκόσμιας Κληρονομιάς της UNESCO. Περιπλανηθείτε στο μαγικό κόσμο των εξωτικών λουλουδιών και φυτών, θαυμάστε την κινέζικη παγόδα (χτισμένη το 1762) και τα γλυπτά των σπουδαίων Henry Moore «Reclining Mother and Child» και Eduardo Paolozzi «A Maximis Ad Minima», επισκεφθείτε το εμβληματικό βικτοριανό γυάλινο θερμοκήπιο Palm House για να δείτε τους αμέτρητους φοίνικες και τα άλλα τροπικά φυτά. Αν σας ελκύουν τα ύψη, περπατήστε στο Treetop Walkway, για να χαθείτε στη μοναδική θέα τόσο των κήπων όσο και ολόκληρου του Λονδίνου.\nΤο Λονδίνο βάζει πλώρη για Greenwich 27/08/2018


Σάβ, 15/01/2022 - 21:41\nΤρία και πλέον χρόνια μετά την παραχώρηση αυτοκεφαλίας στην Ουκρανική Εκκλησία από το Οικουμενικό Πατριαρχείο και ο "ιερός πόλεμος" σπέρνει νάρκες και στο μέτωπο της διπλωματίας.\nΔιαμηνύοντας πως άλλο εκκλησία κι άλλο διπλωματία, ο Ρώσος Υπουργός Εξωτερικών όχι απλά παίρνει θέση, αλλά σπεύδει να κατηγορήσει ευθέως τις κυβερνήσεις Κύπρου και Ελλάδας ότι παρεμβαίνουν στις εκκλησιαστικές Αρχές των χωρών τους, ευνοώντας – ούτε λίγο, ούτε πολύ – αυτό που χαρακτήρισε σχίσμα.\nΣεργκέι Λαβρόφ, Υπουργός Εξωτερικών Ρωσίας\nΣτην Oρθόδοξη εκκλησία υπάρχει σοβαρότατο πρόβλημα. Και δυστυχώς οι ελληνορθόδοξες Εκκλησίες, η Ελλαδική, η Κυπριακή και άλλες, δέχονται τρομερές πιέσεις, περιλαμβανομένης – εξ όσων καταλαβαίνω – πίεσης από την ελληνική κυβέρνηση.\nΚάλεσε, μάλιστα, Λευκωσία και Αθήνα στις οποίες εδρεύουν κανονικές – όπως είπε – Ορθόδοξες εκκλησίες να κοιτούν τα του οίκου τους και να μην εμπλέκονται στα του Οίκου του Θεού.\nΝα μην εμποδίζουμε τις Εκκλησίες να ζουν τη ζωή τους, σύμφωνα με τους νόμους και τους κανόνες τους. Νομίζω ότι θα είναι η καλύτερη συμβολή της διπλωματίας και των άλλων κρατικών Αρχών στη διασφάλιση της θρησκευτικής ελευθερίας.\nΣύμφωνα με τον Σεργκέι Λαβρόφ, η κρίση στην Ορθοδοξία έχει βούλα Ηνωμένων Πολιτειών, οι οποίες διόρισαν ειδικό αντιπρόσωπο για τις θρησκευτικές ελευθερίες, που είχε όμως αλλότριους σκοπούς.\nΠροδιέθετε και χρηματοδοτούσε τον πατριάρχη Κωνσταντινουπόλεως Βαρθολομαίο, ώστε να ακολουθήσει τη γραμμή της διάσπασης, πρώτα απ` όλα στην Ουκρανία, με τη δημιουργία εκεί σχισματικής, μη κανονικής ορθόδοξης εκκλησίας της Ουκρανίας.\nΗ ουκρανική εκκλησία ανακηρύχθηκε αυτοκέφαλη από το Οικουμενικό Πατριαρχείο τον Οκτώβριο του 2018. Απόφαση, που οδήγησε τη Ρωσική Εκκλησία να διακόψει κάθε δεσμό με το Φανάρι, έπειτα από 322 χρόνια.\nΠού θα υπάρξει τμηματική διακοπή κυκλοφορίας οχημάτων\nΌχημα ανετράπη και ακινητοποιήθηκε στη μέση του δρόμου (ΦΩΤΟ)\nΕικόνες από το τροχαίο ατύχημα σε περιοχή της Λευκωσίας


Το πρόθεμα 2495 είναι ο κωδικός περιοχής για το Wiltz. Για τον πλασματικό αριθμό τηλεφώνου 5301981 και τον κωδικό περιοχής 2495 ο αριθμός που θα καλέσετε είναι ο 2495 5301981. Και το Wiltz βρίσκεται στη Λουξεμβούργο.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 5301981, τον κωδικό περιοχής 2495 (Wiltz) και τον Κωδικός κλήσης χώρας 00352 ο αριθμός που θα καλέσετε είναι ο 00352 2495 5301981. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 2495- πρέπει επίσης να καλείται.\nΑν βρίσκεστε εκτός της Λουξεμβούργο και θέλετε να καλέσετε ένα άτομο στο Wiltz, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Λουξεμβούργο είναι το +352 (00352), οπότε αν βρίσκεστε στην Ελλάδα και θέλετε να καλέσετε ένα άτομο στο Wiltz, θα πρέπει να προσθέσετε στον αριθμό τηλεφώνου του εν λόγω ατόμου το +352 2495 ως πρόθεμα. Για τον πλασματικό αριθμό τηλεφώνου 5301981, τον κωδικό περιοχής 2495 (Wiltz) και τον Κωδικός κλήσης χώρας 00352 ο αριθμός που θα καλέσετε είναι ο 00352 2495 5301981.


Aroma Vanillias: Εύκολη Τούρτα Πορτοκαλιού\nAmelie Οκτωβρίου 29, 2009\nΩραία μυρωδάτη τούρτα! Πολύ θα ήθελα να τη δοκιμάσω αλλά η υπόλοιπη οικογένεια δεν συμπαθεί το πορτοκάλι δυστυχώς! Θα την κρατήσω όμως για μελλοντική χρήση!\nΤι να σου πως Αμαλία μου;\nΜανταρίνι αν αρέσει, θα είναι το ίδιο ανάλαφρη και ωραία.\nΑλλά αν πάλι δεν αρέσει, δύσκολο να προτείνω κάτι.\nΞανθή Οκτωβρίου 29, 2009\nΤούρτα έφταιξα μια φορά μόνο στην Αγγλία για τα γενέθλια του γιου μου κι έψαχνα εναγωνίως για εύκολη συνταγή, αλλά και να μπορώ να βρω τα υλικά εκεί.Κι όπως λες πήρα έτοιμα παντεσπάνια και μια χαρά έγινε.\nΘα έχω στα υπόψιν τη συνταγή σου για την επόμενη δύσκολη στιγμή.\nΩραίος ο Θ. μάθε τον να μαγειρεύει από μικρό που ξέρεις που θα βρεθεί όταν μεγαλώσει!!\nΕΥΗ ΚΟΥΚ Οκτωβρίου 29, 2009\nΜου θύμισες μια τούρτα πορτοκαλιού που έφτιαχνα παλαιότερα νηστίσιμη και ήταν καταπληκτική, κανείς δεν πίστευε ότι ήταν χωρίς αυγά και γάλα....\nΦαντάζομαι και η δική σου, που περιέχει και κρεμώδες τυρί που μου αρέσει!!\nΓέλασα πολύ με τον Θ. Είναι σαν την ανηψούλα μου που δεν τολμάμε να φτιάξουμε γλυκό σε μορφή τουρτας, πρέπει να βάλουμε κεράκι επάνω και να τραγουδήσουμε οπωσδήποτε!!! Αυτά τα παιδιά είναι...για ζούληγμα!!!\nmia maria Οκτωβρίου 30, 2009\nΚαι σκεφτόμουνα τι να κάνω κάτι πολύ ξινά πορτοκάλια που έχω! Εύκολη η τουρτίτσα και πολύ αρωματική! Να τον χαίρεσαι τον γλυκούλη σου κάθε μέρα κι ας μην έχει γενέθλια!\nLila Xagorari Οκτωβρίου 30, 2009\nTέλεια και πολύ δροσιστική μου ακούγεται η τουρτίτσα σου! Και με τέτοιο βοηθό και ποιός δεν θα έμπαινε στην κουζίνα!!!!!!!\nPenelope Οκτωβρίου 30, 2009\nέτσι ακριβώς, αν μπορεί κάτι να μου "κερδίσει" χρόνο το κάνω πια.\nΠραγματικά ήταν πολύ ωραίο το αποτέλεσμα.\nΌσο για τον Θ. κάνω ότι μπορώ, δεδομένης της ηλικίας του, για να μαθαίνει και να είναι αυτόνομος.\nΕύη να την γράψεις την νηστίσιμη εκδοχή, μιας και τις μέρες της νηστείας μας πιάνει ιδαίτερη υπογλυκαιμία.\nΟσο για το ζούληγμα συμφωνώ...αρκεί να σε αφήσουν να τα πιάσεις!\nBig Mama και Λίλα, τι να σας λέω, τέτοιος βοηθός, άλλο πράγμα. Μετά έγλυφε δάκτυλά γεμάτα κρέμα :-))\ntobias cooks! Οκτωβρίου 31, 2009\nan eine efkolo, tha to dokimaso ;-)\nΑγγελικη Ν Νοεμβρίου 02, 2009\nΣκέφτομαι την σκηνή και γελάω! Κάθε μέρα να είναι γιορτή για τον Θ.!\nΤι δροσερή τουρτίτσα! Μπράβο Πηνελόπη μου, έγραψες!\nPenelope Νοεμβρίου 02, 2009\nKalimera Tobias, einai poly eykoli stin ektelesi touti i tourta kai to apotelesma nomizo geystika tha sou aresei.\nAlloste exeis ftiaxei kai pio dyskola pragmata, apo oso exo diavasei sto blog sou.\nΑγγελικούλα μου, έχει ανακαλύψει την κουζίνα και τις χαρές της με τα διάφορα εξαρτήματα. Σκηνές απείρου κάλλους κάθε φορά που μαγειρεύουμε, όντως θα είχες σκάσει από τα γελια αν μας έβλεπες.


Ενα φεστιβάλ για την άγνωστη Θεσσαλία – aspropotamos.org\nΑναρτήθηκε από τον/την aspropotamos.org στις 16/02/2013 21/06/2018\nΤο φεστιβάλ έχει πέντε άξονες: Προβάλλονται πενήντα ταινίες από όλο τον κόσμο. Εξήντα τέσσερις ταινίες από όλη την Ελλάδα. Είκοσι μαθητικές ταινίες από σχολεία της χώρας. Δεκαεφτά μικρού μήκους (κυρίως με σενάριο οδοιπορικά στην περιοχή της Θεσσαλίας) με θέμα «Η άγνωστη Θεσσαλία» και ένας φωτογραφικός διαγωνισμός με το ίδιο θέμα – με τη συμμετοχή 57 ερασιτεχνών φωτογράφων (ακόμη και φωτογραφίες από κινητά τηλέφωνα).\nΠροηγούμενο άρθρο ΕΚΘΕΣΗ ΦΩΤΟΓΡΑΦΙΑΣ « Η άγνωστη Θεσσαλία»


Έφυγε απο την ζωη, ο ηθοποιός Βασίλης Μαυρομάτης - Newsmag\nΗθοποιός, εκφωνητής και τραγουδιστής, ο Βασίλης Μαυρομάτης, έφυγε απο την ζωη σε ηλικία 82 ετών. Την δυσάρεστη είδηση έκανε γνωστή ο δημοσιογράφος Δημήτρης Κωνσταντάρας, ο οποίος δημοσίευσε σχετικό ποστ στον προσωπικό του λογαριασμό στο facebook.\n«Σήμερα χάσαμε το Βασίλη Μαυρομάτη, έναν θαυμάσιο ηθοποιό και έναν από τους καλύτερους εκφωνητές τόσο στα παλαιότερα ραδιοφωνικά, διαφημιστικά σποτάκια όσο και αργότερα στα τηλεοπτικά. Ήταν η ψυχή του “Νέου Κύματος” και των μπουάτ στην Πλάκα επί δυο δεκαετίες (Παράγκα – Αυλαία) και φίλος της μητέρας μου και του πατέρα μου ( είχαν παίξει μαζί και στο θέατρο και στο σινεμά) και δικό μου κουμπάρο. Με τη μητέρα μου βαφτίσαμε την κόρη του Ιουλία που είχε αποκτήσει με την πολυαγαπημένη μας Καίτη Χωματά. Τέσσερις γάμοι, πέντε παιδιά. Ένας υπέροχος άνθρωπος. Στο καλό κουμπάρε. Θα σε σκέφτομαι και θα σ αγαπάω πάντοτε. » γράφει, ο Δημήτρης Κωνσταντάρας.\nΓεννήμένος στον Πειραιά στις 15 Απριλίου 1935, η καλλιτεχνική του φύση τον οδήγησε να σπουδάσει στη Δραματική Σχολή του Ελληνικού Ωδείου, από όπου αποφοίτησε το 1957. Συμμετείχε σε πολλές ταινίες κατά τις δεκαετίες ’60-’70, κρατώντας ρόλους δίπλα σε μεγάλα ονόματα του ελληνικού κινηματογράφου, όπως ο Βασίλης Αυλωνίτης και η Ζωή Λάσκαρη. Τελευταία του κινηματογραφική δουλειά ήταν το 2011 «Το πέταγμα του κύκνου».\nΠαντρεύτηκε 4 φορές, με τις δύο συζύγους του να είναι συνάδελφοί του. Από την τραγουδίστρια Καίτη Χωματά απέκτησε δύο κόρες, ενώ από την τρίτη του σύζυγο και ηθοποιό Λίλα Καφαντάρη έγινε πατέρας της Ηλιάνας Μαυρομάτη που ακολουθεί τα χνάρια των γονέων της σε επαγγελματικό επίπεδο. Τα τελευταία χρόνια διατηρούσε έναν ξενώνα στην Καρδίτσα.\nPrevious Αυτοί είναι οι δολοφόνοι του Ζαφειρόπουλου\nNext Οι ταινίες της εβδομάδας (2/11/2017 – 8/11/2017)


Ο Σκοπός του Θεού για τη Γη θα Εκπληρωθεί Σύντομα — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw06 15/5 σ. 4-7\nΣύντομα ένας Νέος Κόσμος!\nΝέα και Θαυμαστά Πράγματα!\nΤελική Δοκιμή για την Ανθρωπότητα\nΟΤΑΝ ο Αδάμ και η Εύα βρίσκονταν ακόμη στον Παράδεισο, έλαβαν την εξής θεόδοτη εντολή: «Να είστε καρποφόροι και να πληθυνθείτε και να γεμίσετε τη γη και να την καθυποτάξετε και να έχετε σε υποταγή τα ψάρια της θάλασσας και τα πετούμενα πλάσματα των ουρανών και κάθε ζωντανό πλάσμα που κινείται πάνω στη γη».—Γένεση 1:28.\nΗ καθυπόταξη της γης σήμαινε περισσότερα από την καλλιέργεια ή τη φροντίδα ενός μικρού μόνο μέρους της. Ο Αδάμ και η Εύα καθώς και οι απόγονοί τους επρόκειτο να επεκτείνουν τον Παράδεισο ώσπου αυτός θα κάλυπτε όλη την υδρόγειο. Εντούτοις, το πρώτο ανθρώπινο ζευγάρι αμάρτησε και εκδιώχθηκε από τον κήπο της Εδέμ. (Γένεση 3:23, 24) Αλλά αυτό δεν σήμαινε ότι η γη δεν θα καθυποτασσόταν ποτέ.\nΕπειδή η υπάκουη ανθρωπότητα θα ευλογηθεί από τον Θεό, θα μπορέσει να καθυποτάξει τη γη. Όταν οι άνθρωποι στον αρχαίο Ισραήλ είχαν την ευλογία του Θεού, οι αγροί τους παρήγαν καλές σοδειές και τα περιβόλια τους εξαίσιους καρπούς. Παρόμοιες συνθήκες θα υπάρχουν όταν η υδρόγειός μας θα γίνεται σταδιακά παράδεισος. Όπως υπόσχεται ο εμπνευσμένος Λόγος του Θεού, η Αγία Γραφή, «η γη θα δίνει ασφαλώς τα προϊόντα της· ο Θεός, ο Θεός μας, θα μας ευλογήσει». (Ψαλμός 67:6) Πράγματι, τα λιβάδια και τα βουνά της γης, τα δέντρα και τα λουλούδια της, οι ποταμοί και οι θάλασσές της θα χαρούν. (Ψαλμός 96:11-13· 98:7-9) Η υδρόγειός μας θα βρίθει από βλάστηση, πολύχρωμα πουλιά, υπέροχα ζώα και καλόκαρδους ανθρώπους.\nΤώρα βρισκόμαστε στο κατώφλι ενός νέου κόσμου τον οποίο υποσχέθηκε ο Ιεχωβά Θεός. «Νέους ουρανούς και νέα γη προσμένουμε σύμφωνα με την υπόσχεσή του», έγραψε ο απόστολος Πέτρος, «και σε αυτά δικαιοσύνη θα κατοικεί». (2 Πέτρου 3:13) Διαβάζοντας τα συγκεκριμένα λόγια του Πέτρου, μερικοί μπορεί να συμπεράνουν ότι αυτός ο πλανήτης δεν θα γίνει ποτέ παράδεισος. Ίσως νομίζουν ότι οι φυσικοί ουρανοί και η γη θα αντικατασταθούν. Είναι δυνατόν να ισχύει κάτι τέτοιο;\nΠοιοι είναι οι “νέοι ουρανοί”; Δεν είναι οι φυσικοί ουρανοί που δημιούργησε ο Θεός. (Ψαλμός 19:1, 2) Ο Πέτρος είχε μόλις αναφερθεί στους συμβολικούς “ουρανούς”—τις ανθρώπινες κυβερνήσεις που εξυψώνονται πάνω από τους υπηκόους τους. (2 Πέτρου 3:10-12) Αυτοί οι «ουρανοί» έχουν διαψεύσει τις προσδοκίες της ανθρωπότητας και θα παρέλθουν. (Ιερεμίας 10:23· Δανιήλ 2:44) Οι “νέοι ουρανοί” που θα τους αντικαταστήσουν είναι η Βασιλεία του Θεού η οποία απαρτίζεται από τον Βασιλιά Ιησού Χριστό και τους 144.000 συγκληρονόμους του που ανασταίνονται σε ουράνια ζωή.—Ρωμαίους 8:16, 17· Αποκάλυψη 5:9, 10· 14:1, 3.\nΗ «νέα γη» που ανέφερε ο Πέτρος δεν είναι ένας νέος πλανήτης. Ο Ιεχωβά έφτιαξε τη γη τέλεια για να ζουν οι άνθρωποι αιώνια πάνω σε αυτήν. (Ψαλμός 104:5) Μερικές φορές, η Γραφή αναφέρεται στη «γη» εννοώντας τους ανθρώπους. (Γένεση 11:1) Η γη που θα καταστραφεί σύντομα αποτελείται από ανθρώπους οι οποίοι έχουν γίνει μέρος αυτού του πονηρού κόσμου. Παρόμοια, ένας κόσμος ασεβών ανθρώπων υπέστη καταστροφή στον Κατακλυσμό των ημερών του Νώε. (2 Πέτρου 3:5-7) Τι είναι, λοιπόν, η «νέα γη»; Είναι μια νέα κοινωνία ανθρώπων—αληθινών λάτρεων του Θεού, οι οποίοι είναι «ευθείς στην καρδιά τους». (Ψαλμός 125:4· 1 Ιωάννη 2:17) Όλοι οι νόμοι για τη «νέα γη» θα προέρχονται από τους «νέους ουρανούς». Πιστοί άντρες στη γη θα φροντίζουν να εκτελούνται αυτές οι οδηγίες.\nΟ Ιεχωβά μάς έδωσε ασφαλώς ένα υπέροχο σπίτι όταν ετοίμασε τη γη για να ζουν εκεί οι άνθρωποι. Ο ίδιος είπε ότι όλο το επίγειο έργο του ήταν «πολύ καλό». (Γένεση 1:31) Ο Σατανάς ο Διάβολος οδήγησε τον Αδάμ και την Εύα στο στασιασμό. (Γένεση 3:1-5· Αποκάλυψη 12:9) Ωστόσο, ο Θεός θα μεριμνήσει σύντομα ώστε οι ευθείς να αποκτήσουν «την πραγματική ζωή». Αυτή είναι η «αιώνια ζωή» υπό τις τέλειες συνθήκες του Παραδείσου. (1 Τιμόθεο 6:12, 19) Ας εξετάσουμε τώρα μερικές από τις ευλογίες που θα απολαμβάνουν οι άνθρωποι εκείνον τον καιρό.\nΣτη διάρκεια της Χιλιετούς Βασιλείας του Χριστού, ο Σατανάς θα περιοριστεί και δεν θα μπορεί πια να φέρει συμφορές στην ανθρωπότητα. Ο απόστολος Ιωάννης λέει: «Είδα έναν άγγελο [τον αρχάγγελο Μιχαήλ, δηλαδή τον Ιησού Χριστό] να κατεβαίνει από τον ουρανό έχοντας το κλειδί της αβύσσου και μια μεγάλη αλυσίδα στο χέρι του. Και έπιασε το δράκοντα, το αρχικό φίδι, ο οποίος είναι ο Διάβολος και ο Σατανάς, και τον έδεσε για χίλια χρόνια. Και τον έριξε στην άβυσσο και την έκλεισε και τη σφράγισε από πάνω του, για να μην παροδηγήσει πια αυτός τα έθνη μέχρι να τελειώσουν τα χίλια χρόνια». (Αποκάλυψη 20:1-3· 12:12) Η ανθρωπότητα, εκτός του ότι θα είναι απαλλαγμένη από την επιρροή του Σατανά ενόσω αυτός θα βρίσκεται στην άβυσσο, θα απολαύσει και πολλές άλλες ευλογίες υπό τη διακυβέρνηση της Βασιλείας.\nΗ πονηρία, η βία και ο πόλεμος θα ανήκουν στο παρελθόν. Η Γραφή υπόσχεται: «Λίγο ακόμη και ο πονηρός δεν θα υπάρχει πια· και θα παρατηρήσεις τον τόπο του, και εκείνος δεν θα υπάρχει. Οι πράοι όμως θα γίνουν κάτοχοι της γης και θα βρίσκουν εξαιρετική ευχαρίστηση στην αφθονία της ειρήνης. Οι δίκαιοι θα γίνουν κάτοχοι της γης και θα κατοικούν για πάντα σε αυτήν». (Ψαλμός 37:10, 11, 29) Ο Ιεχωβά Θεός “θα καταπαύσει τους πολέμους ως τα πέρατα της γης”. (Ψαλμός 46:9) Τι υπέροχες διαβεβαιώσεις για ασφάλεια και ειρήνη!\nΆφθονη υγιεινή και γευστική τροφή θα βρίσκεται στο τραπέζι μας. «Θα υπάρχει πληθώρα σιτηρών στη γη», έψαλε ο ψαλμωδός. «Στην κορυφή των βουνών θα υπάρχει υπεραφθονία». (Ψαλμός 72:16) Τότε κανένας δεν θα χρειάζεται να υπομένει το φρικτό αίσθημα της πείνας.\nΚανένας δεν θα υποφέρει από αρρώστιες. Πράγματι, «κανένας κάτοικος δεν θα λέει: “Είμαι άρρωστος”». (Ησαΐας 33:24· 35:5, 6) Όταν ο Ιησούς Χριστός ήταν στη γη, θεράπευσε λεπρούς και γιάτρεψε κουτσούς και τυφλούς. (Ματθαίος 9:35· Μάρκος 1:40-42· Ιωάννης 5:5-9) Φανταστείτε τι θα κάνει στο νέο κόσμο! Σκεφτείτε τι ευτυχία θα υπάρχει όταν θα γιατρευτούν οι τυφλοί, οι κουφοί, οι κουτσοί και οι άλαλοι.\nΚαθώς η υπάκουη ανθρωπότητα θα προχωρεί προς την τελειότητα, οι οδυνηρές συνέπειες των γηρατειών θα αντιστραφούν. Δεν θα υπάρχουν πλέον γυαλιά, μπαστούνια, πατερίτσες, αναπηρικά καροτσάκια, νοσοκομεία και φάρμακα. Τι αλλαγές θα γίνονται καθώς θα ανακτούμε το νεανικό μας σφρίγος! (Ιώβ 33:25) Ύστερα από έναν καλό νυχτερινό ύπνο, θα ξυπνάμε κάθε πρωί αναζωογονημένοι και έτοιμοι να αρχίσουμε άλλη μια μέρα χαρωπής δραστηριότητας.\nΗ ανάσταση των προσφιλών μας καθώς και άλλων θα φέρει χαρά στην καρδιά μας. (Ιωάννης 5:28, 29· Πράξεις 24:15) Πόσο συγκινητικό θα είναι να καλωσορίσουμε τον Άβελ, τον Νώε, τον Αβραάμ, τη Σάρρα, τον Ιώβ, τον Μωυσή, τη Ρουθ, τον Δαβίδ, τον Ηλία, την Εσθήρ και τόσους άλλους! Θα αναστηθούν επίσης εκατομμύρια ακόμη άνθρωποι. Οι περισσότεροι από αυτούς δεν έμαθαν ποτέ για τον Ιεχωβά, αλλά θα τους καλοδεχτούν άνθρωποι που θα είναι πρόθυμοι να τους διδάξουν για τον Θεό, τους σκοπούς του και τον Γιο του, τον Ιησού Χριστό. Καθώς οι αναστημένοι θα γνωρίζουν τον Δημιουργό τους, η γνώση του Ιεχωβά θα καλύψει πραγματικά τη γη.\nΠάνω από όλα, θα μπορούμε να λατρεύουμε τον μόνο αληθινό Θεό για πάντα. Θα έχουμε το προνόμιο να “υπηρετούμε τον Ιεχωβά με χαρά” και θα συνεργαζόμαστε αρμονικά καθώς θα χτίζουμε όμορφα σπίτια, θα καλλιεργούμε το έδαφος και θα καθυποτάξουμε τελικά ολόκληρη τη γη. (Ψαλμός 100:1-3· Ησαΐας 65:21-24) Πόσο ευχάριστο θα είναι να ζούμε για πάντα σε έναν παραγωγικό, ειρηνικό και ωραίο παράδεισο που θα φέρνει τιμή στο άγιο όνομα του Ιεχωβά!—Ψαλμός 145:21· Ιωάννης 17:3.\nΣτη διάρκεια της Χιλιετούς Βασιλείας του, ο Ιησούς θα εφαρμόσει τα οφέλη της λυτρωτικής του θυσίας σε κάθε υπάκουο άνθρωπο. Έτσι, θα αφαιρεθεί τελικά όλη η αμαρτία, και η ανθρωπότητα θα εξυψωθεί σε τελειότητα. (1 Ιωάννη 2:2· Αποκάλυψη 21:1-4) Όταν θα έχουν εξαλειφθεί εντελώς οι συνέπειες της αμαρτίας του Αδάμ, οι τέλειοι άνθρωποι θα ανταποκρίνονται στους κανόνες του Θεού από σωματική, διανοητική, ηθική και πνευματική άποψη. Με αυτόν τον τρόπο θα “έρθουν στη ζωή” με την πλήρη έννοια όταν θα φτάσουν σε αναμάρτητη τελειότητα. (Αποκάλυψη 20:5) Πόση δόξα θα φέρνει αυτό καθώς και η παραδεισιακή γη στον Ιεχωβά!\nΓια λίγο καιρό μετά το τέλος της Χιλιετούς Βασιλείας του Χριστού, ο Σατανάς ο Διάβολος και οι δαίμονές του, δηλαδή οι πονηροί άγγελοί του, θα ελευθερωθούν από την άβυσσο στην οποία θα έχουν ριχτεί περίπου δέκα αιώνες νωρίτερα. (Αποκάλυψη 20:1-3) Θα τους επιτραπεί να καταβάλουν μια τελική προσπάθεια για να απομακρύνουν τους ανθρώπους από τον Θεό. Μολονότι μερικοί άνθρωποι θα ενδώσουν σε εσφαλμένες επιθυμίες, αυτός ο στασιασμός θα αποτύχει. Ο Ιεχωβά θα εκτελέσει τα ιδιοτελή άτομα μαζί με τον Σατανά και όλους τους δαίμονές του. Η πονηρία δεν θα εμφανιστεί ποτέ ξανά. Όλοι οι παραβάτες θα εξαλειφθούν για πάντα, και οι δίκαιοι θα λάβουν αιώνια ζωή.—Αποκάλυψη 20:7-10.\nΑιώνια ευτυχία επιφυλάσσεται για όσους αγαπούν τον Ιεχωβά Θεό. Η αιώνια ζωή στον Παράδεισο δεν θα είναι ούτε κατά διάνοια ανιαρή. Στην πραγματικότητα, η ζωή θα γίνεται ολοένα και πιο ενδιαφέρουσα με την πάροδο του χρόνου, διότι η γνώση του Ιεχωβά Θεού είναι απεριόριστη. (Ρωμαίους 11:33) Θα υπάρχει πάντοτε κάτι καινούριο να μάθετε και θα έχετε άφθονο χρόνο για να αποκτάτε γνώση. Γιατί; Επειδή θα ζείτε, όχι μόνο 70 ή 80 χρόνια, αλλά στην αιωνιότητα.—Ψαλμός 22:26· 90:10· Εκκλησιαστής 3:11.\nΑν αγαπάτε τον Θεό, θα είστε πάντοτε πολύ ευτυχισμένοι κάνοντας το θέλημά του. Ο απόστολος Ιωάννης έγραψε: «Αυτό σημαίνει η αγάπη του Θεού: να τηρούμε τις εντολές του· και οι εντολές του δεν είναι βαριές». (1 Ιωάννη 5:3) Γι’ αυτό, μην αφήσετε τίποτα να σας εμποδίσει να ευαρεστείτε τον Ιεχωβά Θεό κάνοντας ό,τι είναι δίκαιο. Να θυμάστε τη θαυμαστή ελπίδα που θέτει ενώπιόν σας ο Λόγος του Θεού, η Αγία Γραφή. Προσηλώστε την καρδιά σας στο να κάνετε το θέλημα του Ιεχωβά, και ποτέ μην απομακρυνθείτε από αυτή την πορεία. Ενεργώντας έτσι θα είστε εκεί όταν ο σκοπός του Θεού για τη γη θα έχει εκπληρωθεί, και το σπίτι μας, η υδρόγειος, θα έχει γίνει αιώνιος παράδεισος.\nΜε την ευλογία του Θεού, οι αγροί του Ισραήλ είχαν άφθονη παραγωγή\nΠοιες ευλογίες ελπίζετε εσείς να απολαύσετε στον Παράδεισο;


PANTHENOL EXTRA Party O'Clock Rose Gold Bare Skin Άρωμα 50ml, Bare Skin 3in1 Cleanser 200ml & White Pearl Peel Off Mask 75ml\nPANTHENOL Extra Party O' Clock Rose Gold Special Price Σετ περιποίησης που περιέχει:\nBare Skin Eau de Toilette with Citrus, Jasmine, Musk Γυναικείο Άρωμα, 50ml\nBare Skin Cleanser Καθαριστικό για Πρόσωπο, Σώμα & Μαλλιά, 200ml\nWhite Pearl Peel Off Mask Μάσκα Λάμψης με εκχύλισμα Μαργαριταριού, 75ml\nΑγοράζοντας αυτό το προϊόν μπορείτε να συλλέξετε έως 161 πόντους. Το καλάθι σας θα έχει συνολικά 161 πόντους 0,16 €.\n16,15 € Έκπτωση 36%\nBare Skin Eau de Toilette with Citrus, Jasmine, Musk Γυναικείο Άρωμα\nΑφεθείτε στην αύρα της απλότητας! Απαλό άρωμα που τονίζει διακριτικά τη φυσική γυναικεία ομορφιά. Ξυλώδες και φλοράλ νότες που αναδεικνύουν το γιασεμί, το μανταρίνι και το σανταλόξυλο. Αγκαλιάζει το σώμα σαν ένα ροζ σύννεφο!\nBare Skin 3 in 1 Cleanser Καθαριστικό για Πρόσωπο, Σώμα & Μαλλιά\nΑφρόλουτρο και Σαμπουάν με ξυλώδεις και φλοράλ νότες που αναδεικνύουν το γιασεμί, το μανταρίνι και το σανταλόξυλο, ιδανικό για καθημερινή χρήση σε σώμα, πρόσωπο και μαλλιά. Ο πλούσιος αφρός του, με ευεργετικά στοιχεία αλόης και πανθενόλης, τονώνει και αναζωογονεί την επιδερμίδα προσφέροντας αίσθηση φρεσκάδας και καθαριότητας.\nΤρόπος Χρήσης: Απλώστε σε βρεγμένη επιδερμίδα και μαλλιά κάνοντας ελαφρύ μασάζ. Ξεπλύνετε με άφθονο νερό. Αποφύγετε την επαφή με τα μάτια. Να δαιτηρείται σε ξηρό και δροσερό μέρος, μακριά από τα παιδιά. Χρήση εξωτερική.\nΚατάλληλο για κάθε τύπο μαλλιών και επιδερμίδας. Ιδανικό και για vegans.\nWhite Pearl Peel Off Mask Μάσκα Λάμψης με εκχύλισμα Μαργαριταριού\nΜΑΣΚΑ ΛΑΜΨΗΣ για το πρόσωπο με εκχύλισμα μαργαριταριού και θαλασσινό αλάτι για άμεση λάμψη και αναζωογόνηση.\nΤρόπος χρήσης: Aπλώστε σε καθαρό και στεγνό πρόσωπο, αφήστε να στεγνώσει πλήρως (περίπου 20 λεπτά). Αποφύγετε την περιοχή γύρω από τα μάτια και τα χείλη, τα φρύδια και τα μαλλιά. Αφαιρέστε την απαλά ξεκινώντας από τις άκρες και ξεπλύνετε τυχόν υπολείμματα με νερό. Εφαρμόστε 1 φορά την εβδομάδα. Χρήση εξωτερική.\nΚανονική τιμή 19,50 € -37% Τιμή 12,28 €\nGARDEN OF PANTHENOLS Luxury Bag Set No1 Αντιρυτιδική Προσώπου&Ματιών, 50ml & Αφρός Καθαρισμού, 100ml\nΚανονική τιμή 17,90 € -55% Τιμή 7,99 €\nGILLETTE Venus Sensitive Γυναικεία Ξυραφάκια μιας Χρήσης 3+1 Δώρο\nΚανονική τιμή 7,98 € -18% Τιμή 6,51 €\nΚανονική τιμή 13,00 € -54% Τιμή 6,03 €\nGARDEN OF PANTHENOLS Set Aντιρυτιδική Kρέμα Προσώπου & Mατιών, 50ml & Eνυδατική Kρέμα Hμέρας SPF15, 50ml\nΚανονική τιμή 13,95 € -48% Τιμή 7,30 €\nMUSTELA Hydra Bebe Ενυδάτωση για το Σώμα & το Πρόσωπο, 300ml & ΔΩΡΟ Ενυδατική Προσώπου, 40ml\nΚανονική τιμή 17,45 € -35% Τιμή 11,37 €\nAloe+ Colors Pure Serenity Gift Set Σετ Δώρου με Body Mist, 100ml & Shower Gel, 250ml\nGARDEN OF PANTHENOLS Eye Love Smokey Make Up Set Σετ Μακιγιάζ Ματιών με 3 Προϊόντα\nΚανονική τιμή 24,80 € -55% Τιμή 11,12 €\nΚανονική τιμή 21,95 € -50% Τιμή 11,05 €\nPANTHENOL EXTRA Men Set Face & Eye Cream, 75ml & ΔΩΡΟ After Shave Balm, 75ml\nΚανονική τιμή 13,14 € -45% Τιμή 7,17 €


Και ξανά… ο Στέφανός «μας»! | VIMA Online\nΓΙΟΡΤΑΖΟΥΝ: Αρτέμιος... Αρτέμιος, Αρτέμης, Άρτεμις, Αρτεμία, Αρτέμη, Αρτεμισία, Αρτέμιδα, Γεράσιμος, Μάκης, Μικές, Μίκης, Ενόη, Ματρώνα, Ματρόνα, Ντιάνα, Διάνα 20 ΟΚΤΩΒΡΙΟΥ 2021, 13:27\n0 20 ΦΕΒΡΟΥΑΡΙΟΥ 2021, 22:22\nΣήμερα τον δοξάζεις, αύριο τον σταυρώνεις. Με τον αναιδή πληθυντικό «μας» μιας περίεργης «κτήσης» επάνω του, μόνο στις επιτυχίες του. Και τον περιμένεις στη γωνία. Παλικάρι 23 ετών. Βιώνει νίκες και ήττες. Διαχειρίζεται τις μεν και τις δε. Εύκολο το 'χεις; Οσο εσύ, ανθρωπάκο, ανατρέφεις «ημιέφηβους» ετών 30\nΡέα Βιτάλη 18 ΦΕΒΡΟΥΑΡΙΟΥ 2021, 13:15\nΠαρακολουθώ τον Στέφανο Τσιτσιπά. Θα ήθελα να μπορούσα να παρακολουθώ αδιατάραχτα προσηλωμένη έναν από τους πιο συναρπαστικούς αγώνες τένις. Αυτόν που, λίγο ως πολύ, την επομένη δόξασαν με πηχυαίους παραπλήσιους τίτλους «Επική ανατροπή – Μεγαλειώδης νίκη». Θα ήθελα να μπορούσα να τον χαρώ με καθαρό συναίσθημα χαράς. Ομως, από κάπου τρυπώνεις, ανθρωπάκο, στη φαντασία μου και με μολύνεις. Γιατί είμαι πονηρεμένη μαζί σου.\nΣήμερα τον δοξάζεις, αύριο τον σταυρώνεις. Σήμερα ξανά μανά ο Στέφανός «μας». Με τον αναιδή πληθυντικό μιας περίεργης «κτήσης» επάνω του, μόνο στις επιτυχίες του. Σε βαρέθηκα, ανθρωπάκο. Σε μπούχτισα. Τη ζηλοφθονία σου, τη μικροψυχία σου, το αέναο καιροφύλαγμά σου να εντοπίσεις κακό. Οπως εσύ το ορίζεις ως «κακό», όχι για την πάρτη σου, αλλά μόνο για τους άλλους. Εσύ δικαιούσαι τα πάντα. Οι άλλοι ας προσέχουν. Τέσσερις ώρες μάχη έβγαλε πέρα ο Στέφανός «σου». Ο Έλληνάς «μας».\nΑραγε, έχεις υπολογίσει πότε, πόσες ώρες προπόνησης αναλογούν σε τέσσερις ώρες μάχης; Σε τι απομόνωση βουτάς; Πόσο πρέπει να τα ακυρώσεις όλα γύρω σου ώστε να προσηλωθείς στον έναν και μοναδικό στόχο σου; Τι στυγνή αφοσίωση. Στυγνή! Πόσο πολλά αδικείς για το «ένα»; Επική ανατροπή και νίκη του Τσιτσιπά επί του Ναδάλ Πατήστε εδώ Πόσα κάνεις ότι δεν βλέπεις, ενώ η ηλικία σου τα βλέπει.\nΚι έρχεσαι εσύ και τον περιμένεις στη γωνία του «τίποτά» σου. Της αιματοβαμμένης βαρεμάρας σου. Της μη επάρκειάς σου, που την αποδίδεις πάντα στους άλλους. Και του τη φυλάς τη νίκη που κατέκτησε. Τον κυνηγάς για τη δήλωσή του για τα Harrods… Συ ο ολιγαρκής! Τον κυνηγάς για το Ντουμπάι. Δεν είναι άνθρωπος. Δεν υφίσταται ανθρώπινη φύση. Δεν του επιτρέπεις τέτοια. Δεν χαίρεσαι ολόκληρη τη χαρά του. Η νίκη έχει και απολαβές. Εχει και «ξεδίνω». Εχει και απολαμβάνω αυτό που κατάκτησα. Οχι. Η νίκη για σένα είναι αφηρημένη έννοια που περιλαμβάνει μόνο νίκη και μετά πρέπει να εξαφανιστεί ο νικητής από προσώπου Γης, γιατί η χαρά του προκαλεί. Δώσε πόνο!\nΠαρακολουθώ τον Στέφανο Τσιτσιπά. Γεννηθείς τον Αύγουστο του 1998. Γιος του Απόστολου από το Προάστιο Καρδίτσας και της Γιούλια Σαλνίκοβα, Ρωσίδας, πρώην Νο 1 στην κατηγορία Juniors με τα χρώματα της Σοβιετικής Ενωσης. Σόι πάει το βασίλειο. Ο πρώτος Ελληνας που έχει μπει στους 100 καλύτερους τενίστες του κόσμου. Μελετήστε μόνο ένα κομμάτι της διαδρομής του: «Στις 31 Οκτωβρίου του 2016 μπαίνει για πρώτη φορά στο Top 200 της παγκόσμιας κατάταξης. Από το Νο 313 πηγαίνει στο Νο 200. Μέσα σε 11 μήνες ανεβαίνει 483 θέσεις».\nΤη νίκη του επί του Τζόκοβιτς την είχε αφιερώσει στους ανθρώπους που επλήγησαν από τις φονικές πυρκαγιές στο Μάτι. Η καριέρα του δεν σταμάτησε την ανοδική πορεία. Με σημαντικότερο τίτλο, αυτόν που κατέκτησε στις 17 Νοεμβρίου 2019 στους τελικούς του ATP και αναρριχήθηκε στην 5η θέση της παγκόσμιας κατάταξης. Προχθές τον καμαρώσαμε και πάλι, με νίκη επί του Ναδάλ, ανατρέποντας το σύμπαν όλο. Ηθελα να μπορούσα να παρακολουθώ ανεπηρέαστη. Να ρουφήξω τη χαρά. Αλλά σαν παράσιτο ραδιοφώνου επενέβαινες μέσα μου. Είκοσι τριών χρόνων παλικάρι. Βιώνει νίκες, βιώνει ήττες. Διαχειρίζεται τις μεν, διαχειρίζεται τις δε. Εύκολο το έχεις; Οσο εσύ ανατρέφεις «ημιέφηβους» ετών 30.\nΠόσο του την έχεις φυλαγμένη, ανθρωπάκο;


Τηγανίτες με γιαούρτι στο τσακ μπαμ: Το πιο γρήγορο και γευστικό γλυκό\nΤηγανίτες με γιαούρτι στο τσακ μπαμ : Το πιο γρήγορο γλυκό που φτιάξατε ποτέ\nby Αντώνης Βαλμάς 11-09-20 15:37\nΑντώνης Βαλμάς 11-09-20 15:37\nΤηγανίτες με γιαούρτι: Συνταγή για το πιο γρήγορο γλυκό\nΤηγανίτες με γιαούρτι: Οι τηγανίτες είναι ένα αγαπημένο γλύκισμα μικρών και μεγάλων. Μπορούν να φαγωθούν είτε σκέτες είτε με μαρμελάδα, πραλίνα ή μέλι! Είναι ελαφριές και μπορείς μόνο με 1-2 τηγανίτες να καταπολεμήσεις την λιγούρα ολόκληρης ημέρας!\nΗ αλήθεια είναι ότι είναι τόσο εύκολη η παρασκευή τους αλλά και τόσο λίγος ο χρόνος που χρειάζεται για να τις απολαύσεις, που είναι η ιδανική συνταγή για πολυάσχολες μαμάδες ή αρχάριες μαγείρισσες. Λοιπόν, τι περιμένεις;\nΕκτέλεση συνταγής τηγανιτών με γιαούρτι\nΣΥΝΤΑΓΗΣΥΝΤΑΓΗ ΓΙΑ ΤΗΓΑΝΙΤΕΣΤΗΓΑΝΙΤΕΣΤΗΓΑΝΙΤΕΣ ΜΕ ΓΙΑΟΥΡΤΙ


Εξυπηρέτηση Πελατών για Eshop - Teleraise Τηλεγραμματεία\nΤι είναι η εξυπηρέτηση πελατών για eshop;\nΗ υπηρεσία εξυπηρέτηση πελατών για eshop είναι η τηλεφωνική εξυπηρέτηση των εισερχομένων κλήσεων της επιχείρησής σας από απόσταση. Είναι δηλαδή ένα σύγχρονο τηλεφωνικό κέντρο, με εκπαιδευμένους agents (τηλεφωνητές/ τριες) το οποίο σύμφωνα με τις ανάγκες και τις οδηγίες σας, απαντά και εξυπηρετεί τους πελάτες σας.\nΈχω eshop, τι πλεονεκτήματα θα έχω;\nΑν έχετε eshop ήδη γνωρίζετε ότι όλες οι παραγγελίες σας δεν παραδίδονται. Κάποιες επιστρέφουν. Το εξειδικευμένο προσωπικό μας, θα επιβεβαιώσει και θα παρακολουθήσει όλες τις παραγγελίες, φιλτράροντας αυτές που δεν απαντά ή είναι λάθος το κινητό τους.


Νίκη με Κούδα από άλλον πλανήτη! ~ ΑΣΠΡΟΜΑΥΡΕΣ ΙΣΤΟΡΙΕΣ\nΑσπρόμαυρες Ιστορίες Πέμπτη, Σεπτεμβρίου 14, 2017 1970-1979, 1977, 1977-1978, ΕΥΡΩΠΗ, ΖΑΓΚΛΕΜΠΙΕ, ΠΟΔΟΣΦΑΙΡΟ, Σαν Σήμερα 14 Σεπτεμβρίου, KH Zaglebie Sosnowiec, UEFA Cup Winner' Cup\nΣαν σήμερα στις 14/9/1977, μπροστά σε 25.000 θεατές (23.328 εισιτήρια και 4.087.930 δρχ οι εισπράξεις), ο ΠΑΟΚ υποδέχτηκε την πολωνική Ζαγκλέμπιε Σοσνόβιετς...\nΜορφή του παιχνιδιού ο Γιώργος Κούδας, που έκανε ένα από τα καλύτερα παιχνίδια του με την ασπρόμαυρη φανέλα, στα όσα χρόνια αγωνίστηκε!\nΤαλαιπώρησε αντιπάλους, ξεσήκωσε πολλές φορές την κερκίδα με τις περίτεχνες ενέργειές του και παρέσυρε τους συμπαίκτες του σε έναν ξέφρενο ρυθμό σε μεγάλα διαστήματα του αγώνα!\nΉταν αυτός που με εκπληκτική μπαλιά βρήκε τον Πέλλιο στο πρώτο γκολ του ΠΑΟΚ, ενώ ο ίδιος κέρδισε τα δύο πέναλτι που σφύριξε ο Ιταλός ρέφερι Μικελόττι και το ένα από τα οποία μετουσιώθηκε σε γκολ!\nΜε το ξεκίνημα του ματς ο ΠΑΟΚ έπαιξε φουλ επίθεση και έχασε καλές ευκαιρίες στο 8', 11', 16, 20', για να έρθει στο 25' το πρώτο γκολ.\nΣτο 30' εντυπωσιακό σλάλομ του Ορφανού, όμως το σουτ από καλή θέση πέρασε άουτ! Στην επανάληψη και στο 57', ο Κούδας ξέφυγε από τους αντιπάλους του, μπήκε στην περιοχή και ανατράπηκε από τον προσωπικό του αντίπαλο τον Κασπιέρσκι.\nΤο πέναλτι υποδείχτηκε, το εκτέλεσε ο Ορφανός, αλλά η μπάλα τράνταξε το οριζόντιο δοκάρι της Ζαγκλέμπιε...


«Τα κλινικά συμπτώματα του Τύπου αφορούν το σύνολο της ελληνικής πραγματικότητας »\nΣτα Βόρεια του Έβρου, στην καρδιά των Βαλκανίων, στην άκρη της Ευρώπης. Ο Σταύρος Παπαθανάκης, δημοσιογράφος και εκδότης του περιοδικού: «ΒΟΡΕΑΣ» μιλά για τον Τύπο και τον τόπο. Αναφέρεται σ΄ αυτούς που έφυγαν και σ΄ αυτούς που επιμένουν να μένουν και δεν ξεχνά να ρίξει τα «βέλη» του σε πολιτικούς και δημοσιογράφους που «φαλτσάρουν».\nΠώς προέκυψε ο ΒΟΡΕΑΣ;\nΟ «ΒΟΡΕΑΣ» είναι η συνέχεια ενός προηγούμενου εκδοτικού εγχειρήματος. Ο «ΡΗΣΟΣ» την περίοδο 1989 – 1992 στην Αθήνα ήταν μια σημαντική εκδοτική εμπειρία με προσφορά στη θετική προβολή της κοινωνικής, οικονομικής, ιστορικής και πολιτισμικής πραγματικότητας της Θράκης και με 400 δημοσιεύματα σε όλα τα μέσα μαζικής ενημέρωσης.\nΈνα ακόμη εκδοτικό εγχείρημα σε μια εποχή που οι νέες εκδόσεις δεν λείπουν, συμφωνείτε;\nΤο γεγονός ότι υπάρχουν πολλές εκδόσεις πιστεύω ότι ωφελεί τη δημοκρατία μας, η οποία πρέπει να είναι ανοιχτή, πολυφωνική και πλουραλιστική για να έχει τις σωστές αντιδράσεις στις έντονες και διαρκείς προσπάθειες υπονόμευσης της λειτουργίας των δημοκρατικών θεσμών από ποικιλώνυμα συμφέροντα σε τοπικό, περιφερειακό, εθνικό και διεθνές επίπεδο.\nΛείπουν όμως οι αναγνώστες…\nΟι αναγνώστες διαμορφώνονται κι αυτή είναι μια ευθύνη όλων όσων εμπλεκόμαστε καθημερινά στην παραγωγή του ενημερωτικού –ειδησεογραφικού – επικοινωνιακού προϊόντος. Κοιτάξετε ποια ήταν η πραγματικότητα του περιφερειακού τύπου πριν τριάντα, είκοσι και δέκα χρόνια και ποια είναι σήμερα.\nΖείτε στον Έβρο , ζείτε και την δια-συνοριακότητα ποια είναι η άποψή σας;\nΣτο βιωματικό και πολιτισμικό μας κύτταρο κουβαλάμε την κληρονομιά ενός χώρου ανοιχτών οικονομικών και πολιτισμικών οριζόντων με ιδιαίτερη αίσθηση της διαφορετικότητας και της ανάγκης να υπερασπιζόμαστε την ταυτότητά μας και να ανεχόμαστε λαούς, φυλές, θρησκείες και πολιτισμούς.\nΗ διασυνοριακότητα χωρίς άλλο συνιστά μια ενδιαφέρουσα πρόκληση και προοπτική.\nΜπορεί ο Έβρος να λειτουργήσει ως κέντρο των Βαλκανίων;\nΔεν είμαι της άποψης ότι είμαστε ο ομφαλός της περιοχής. Σίγουρα όμως είμαστε μέρος της Βαλκανικής πραγματικότητας και υπάρχουν δυνατότητες για τη διαμόρφωση ενός διαπεριφερειακού-διασυνοριακού-διαβαλκανικού κέντρου.\nΠοια η σχέση των Θρακιωτών με τον τόπο τους;\nΈχουν αλλάξει πολλά πράγματα μετά από σημαντικές πρωτοβουλίες δεκαετιών. Οι Θρακιώτες έχουν κερδίσει σε αυτοπεποίθηση. Αυτή η σχέση ενισχύεται ολοένα και περισσότερο και είναι σε ευθεία συνάρτηση με το βαθμό γνώσης της μοναδικής ιστορίας και του πολιτισμού του τόπου μας.\nΠόσοι από τον Έβρο έχουν μεταναστεύσει στο εξωτερικό;\nΔεν είναι μόνο αυτοί που μετανάστευσαν. Είναι κι αυτοί που γεννήθηκαν και μεγαλώνουν. Στην πρωτεύουσα της Βάδης –Βυρτεμβέργης, στη Στουτγάρδη, και στην ευρύτερη περιοχή της έχουμε περίπου 20.000 Εβρίτες.\nΠιστεύετε ότι υπάρχουν ακόμη ελπίδες να γυρίσουν κάποιοι από αυτούς πίσω;\nΓια πάρα πολλούς λόγους αυτό είναι μια χίμαιρα. Οι περισσότεροί τους δεν πρόκειται να γυρίσουν ακόμη κι αν τα πράγματα βελτιωθούν θεαματικά. Έχουν ενταχθεί πλήρως στις κοινωνίες που ζουν κι εκεί βλέπουν να πραγματώνεται ο ατομικός και ο οικογενειακός σχεδιασμός τους.\nΈνα σύντομο σχόλιο για τη δημοσιογραφία έτσι όπως ασκείται στην Ελλάδα;\nΈνας κορυφαίος εκπρόσωπος του διεθνούς τύπου, ο ιδρυτής του Γερμανικού περιοδικού «DER SPIEGEL», ο Rudolf Augstein, είχε πει: «Το καπιταλιστικό σύστημα στηρίζεται στο αδιαμφισβήτητο δικαίωμα κάθε εμπόρου, να αναζητά ηλίθιους αγοραστές κι ακόμη πιο ηλίθιους να τους κάνει. Διαπίστωση είναι ότι οι εφημερίδες και τα περιοδικά στο σύνολό τους συμβάλλουν στη σταθεροποίηση του συστήματος, από το οποίο έχουν αναπτυχθεί». Σ’ αυτό το κοινωνικό- πολιτικό περιβάλλον δρούμε και οι Έλληνες δημοσιογράφοι, του κέντρου και της περιφέρειας, με τα όποια θετικά ή αρνητικά δεδομένα στο επάγγελμα ή λειτούργημά μας.\nΚαι για τους δημοσιογράφους της Περιφέρειας.\nΤα κλινικά συμπτώματα της παθογένειας της κρίσης του ελληνικού τύπου αφορούν το σύνολο της ελληνικής πραγματικότητας. Είναι αφελής η προσέγγιση «περί της καθαρής, αγνής και ειδυλλιακής πραγματικότητας» και σαφώς δεν την υιοθετώ.\nΗ διαπλοκή Τύπου και Πολιτικής ανθεί στην επαρχεία;\nΘα πρέπει οι κεντρικές κομματικές ηγεσίες να μας εξηγήσουν, τι εννοούσαν όταν αναφέρονταν στις τοπικές ιδιαιτερότητες σχετικά με περίεργες ανατροπές των τοπικών πολιτικών συσχετισμών. Υπάρχουν δηλώσεις τοπικών πολιτικών παραγόντων επί του θέματος. Πρόσφατες και παλιές.\nΤα όνειρα του «ΒΟΡΕΑ» ποια είναι;\nΝα ανοίξει δυνατά τα φτερά του και να έχει την εύνοια του αρχετυπικού συμβόλου του.\nΚαι τα όνειρα του Σταύρου Παπαθανάκη;\nΝα είναι ακόμη πιο συναρπαστική η συνέχεια της ζωής, η μόνη που μπορεί να μας χαρίσει ανεπανάληπτες συγκινήσεις.


"Το κορίτσι που επιμένει" των Τ. Τσαρδάκα και Δ. Μπάστα - Pelop.gr\n"Το κορίτσι που επιμένει" των Τ. Τσαρδάκα και Δ. Μπάστα\nΜέρες εγκλεισμού και καραντίνας, και η μουσική αποτελεί μία κάποια παρηγοριά για το μυαλό και την ψυχή μας.\nΚάπως έτσι σκέφτηκαν οι Τηλέμαχος Τσαρδάκας και Διονύσης Μπάστας και αποφάσισαν να ανεβάσουν στο διαδίκτυο τη μουσική για την παράσταση «Το κορίτσι που επιμένει». Μάλιστα η μουσική και τα τραγούδια της παράστασης είναι διαθέσιμα σε Spotify, iTunes, YouTube, TikTok κ.ά.\nΟπως αναφέρει ο Τηλέμαχος Τσαρδάκας: «Ακούστε τη μουσική και τα τραγούδια της παράστασης για μικρούς και μεγάλους που φτιάξαμε ο Διονύσης Μπάστας κι εγώ. Πρόκειται για ένα πρωτότυπο παραμύθι με πρωτότυπες συνθέσεις που βασίζεται στην ελληνική μυθολογία και αγαπήθηκε όπου κι αν παίχτηκε σε Ελλάδα και Κύπρο.\nΕνα κορίτσι κι ένα αγόρι μεγαλώνουν μαζί και ζουν ευτυχισμένοι μέχρι που ο Πλούτωνας ο θεός του Κάτω Κόσμου κλέβει το αγόρι. Το κορίτσι με τη βοήθεια του Διόνυσου, του Απόλλωνα και της Αφροδίτης θα κάνει ένα μεγάλο ταξίδι στον Κάτω Κόσμο για να φέρει το αγόρι της πίσω. Θα αντιμετωπίσει όλα τα εμπόδια με όπλο τη μουσική, το χιούμορ και την επιμονή μέχρι την δίκαιη τελική λύση».\nΤο βιβλίο και το cd κυκλοφορούν από τις εκδόσεις Σοκόλη.\nΣημειώνεται πως η μουσική είναι του Διονύση Μπάστα, οι στίχοι και τα κείμενα της παράστασης του Τηλέμαχου Τσαρδάκα, οι ηχογραφήσεις, η παραγωγή και το mastering έγινε στο Noisebox Studio. Τραγουδούν: Αγγελική-Ζωή Καραγκούνη, Βασίλης Δημακόπουλος, Μάριος Κρητικόπουλος, Πάολα Καλλιγά, Μαρία Δελετζέ, Σοφία Νικολετάκη, Περικλής Σιούντας. Βιολιά: Νίκος Μαυρίδης.\n[χθες 14:03] Γ. Γιαννακόπουλος: Μένουμε στο...\n[χθες 12:49] Η τρίτη παράσταση του "Ρεφενέ" στο...


Οικονομική Ανάλυση & Επενδυτική Στρατηγική Διεθνής Οικονομία και Αγορές Μηνιαία Επισκόπηση Φεβρουαρίου\nΜηνιαία Επισκόπηση Φεβρουαρίου\nΠαρατηρείται μια πολύ σημαντική βελτίωση των μακροοικονομικών δεδομένων στις ΗΠΑ, βελτίωση η οποία εάν συνεχιστεί, θα ήταν δυνατό να επιφέρει όχι μόνο την εδραίωση της οικονομικής ανάκαμψης αλλά, παράλληλα, να σηματοδοτήσει την αρχή της υποχώρησης, πολλών διαρθρωτικών ανησυχιών. Παράλληλα η FED διατηρεί μια υπερ—χαλαρή νομισματική στάση. Σημαντικό κίνδυνο, κυρίως για την ανάκαμψη, αποτελεί η πρόσφατη άνοδος του πετρελαίου καθώς το γεωπολιτικό premium που ενσωματώνεται θα μπορούσε να λειτουργήσει σαν ένα εξωγενές αρνητικό σοκ.\nΣτις αναδυόμενες χώρες άρχισε να παρατηρείται μια βελτίωση της σχέσης ανάπτυξης-πληθωρισμού αλλά οι οικονομίες παραμένουν υπό την επίδραση της αυστηρότερης νομισματικής πολίτικης του παρελθόντος. Οι πολιτικές υπερβάλλουσας ρευστότητας στις ανεπτυγμένες χώρες είναι πιθανό να συντελέσουν στην δημιουργία περιοριστικών νομισματικών συνθηκών είτε με την ανατίμηση των νομισμάτων των χώρων αυτών είτε με την αναβολή σχεδίων χαλαρότερης νομισματικής πολίτικης.\nΜετά την Ευρωπαϊκή σύνοδο κορυφής του Δεκεμβρίου, παρά την διατήρηση της αβεβαιότητας σε υψηλά επίπεδα, η μεταβλητότητα έπεσε παράλληλα με τα spreads των περισσότερων περιφερειακών χωρών, ενώ το ευρώ ενισχύθηκε. Οι κινήσεις αυτές εξηγούνται εν μέρει καθώς οι αγορές έχουν συνηθίσει πλέον στον χαοτικό ευρωπαϊκό τρόπο λήψης αποφάσεων. Σημαντικοί κίνδυνοι παραμένουν.\nΟι αποτιμήσεις, η τάση της κερδοφορίας και οι μακροοικονομικές εξελίξεις συνηγορούν σε μια θετική άποψη για τις μετοχικές αγορές των ΗΠΑ. Οι θετικές οικονομικές εξελίξεις καθιστούν τα κρατικά ομόλογα ακόμα πιο ακριβά. Η τεχνική τους εικόνα όμως παραμένει οριακά θετική.\nΗ ισοτιμία EURUSD παραμένει στην διαδικασία μιας ανοδικής αντίδρασης. Η σχετική κυκλική υπεροχή της οικονομίας των ΗΠΑ αλλά και σημαντικοί εναπομείναντες κίνδυνοι στην κρίση της ΕΖ θα συνηγορούσαν σε περαιτέρω διορθώσεις μεσοπρόθεσμα. Στο στάδιο αυτό η συνολική εικόνα είναι ουδέτερη. Η τιμή του χρυσού παραμένει σε θετική τροχιά αλλά οι αποτιμήσεις του επιδεινώνονται καθώς η αγορά δείχνει να αγνοεί θετικές εξελίξεις στη οικονομία των ΗΠΑ όπως και την ενδυνάμωση του δολαρίου έναντι του γεν και του ελβετικού φράγκου.\nΜηνιαίο Δελτίο Φεβρουαρίου\n(Αρχείο | 390 KB)


Σάββας από το Λονδίνο ως… την Τούμπα! | SDNA\n30 Σεπτεμβρίου 2015, 00:09\nΤελευταία ανανέωση: 30 Σεπτεμβρίου 2015, 00:09\nΟ Σάββας Θεοδωρίδης σε δηλώσεις του μετά το ματς με την Άρσεναλ δεν άφησε τίποτα όρθιο!\nΗ χαρά ήταν εμφανής στο πρόσωπο του και έκανε τις δηλώσεις του στο συνδρομητικό κανάλι χωρίς να πάρει ανάσα. Ο Σάββας Θεοδωρίδης δεν άφησε τίποτα όρθιο, φτάνοντας από το Λονδίνο ως την… Τούμπα: «Θα ήθελα να αφιερώσω αυτή την νίκη στον Ολυμπικό, τον πρόεδρο του, στα 5 εκατομμύρια των οπαδών του Ολυμπιακού, αλλά και σε εκείνους στην Ελλάδα και το εξωτερικό που με ψεύτικα δημοσιεύματα προσπαθούν να σπιλώσουν μία ομάδα που κάνει περήφανο τον ελληνισμό.\nΕίδαμε μία ομάδα καταπληκτική που έπαιξε στα ίσα εδώ μέσα την Άρσεναλ. Μία διακύμανση καταπληκτική, είδατε απαντήσαμε αμέσως στα γκολ της Άρσεναλ. Τα παιδιά τα δώσανε όλα, έπαιξαν φοβερή άμυνα και εδώ μου έλεγαν οι Άγγλοι όταν δεν περιμέναν ποτέ μία ελληνική ομάδα να παίζει τόσο καλά και ειδικά στην άμυνα. Εύχομαι να κάνουμε πολλές τέτοιες διεθνείς νίκες και να υψώσουμε κι άλλο το ηθικό της πατρίδας μας. Ο Ολυμπιακός προσφέρει στην πατρίδα και πρέπει να κάνουμε ότι μπορούμε για να ανεβαίνει το ελληνικό μεγαλείο στην Ευρώπη και παντού. Να δείχνουμε ότι η Ελλάδα τα βάζει με τα μεγαθήρια και καταφέρνει να κερδίσει.\nΤο ματς αυτό για εμάς τελείωσε. Πρέπει να αφοσιωθούμε στο ματς της Κυριακής, γιατί ξέρετε ότι εγώ θέλω να κυνηγάω σαν πρώτο στόχο το πρωτάθλημα που σε βγάζει στα ευρωπαϊκά κύπελλα. Μας περιμένει ένα πολύ δύσκολο ματς. Θέλω να πω ότι εμείς πάμε στην Τούμπα για να παίξουμε ποδόσφαιρο. Όσοι έχουν στο μυαλό τους να κάνουν αλητείες να το βγάλουν από το μυαλό τους, γιατί τώρα υπάρχουν και νέοι κανονισμοί.\nΕίδα ότι ο ΠΑΟΚ έχει δυναμώσει και έχει στρώσει και μπορεί να παίξει κι αυτός καλή μπάλα. Να αφήσουν λοιπόν από το μυαλό τους όσοι σκέφτονται να κάνουν αλητείες εκεί στην «Τούμπα» και να παιχθεί ένα ωραίο παιχνίδι που να εξυψώσει το ελληνικό ποδόσφαιρο».


Εκδότης:Ίδρυμα Γιάννη Κουτσοχέρα και Λένας Στρέφη-Κουτσοχέρα\n9.14€ από 10.15€\n[...] Ο ποιητής Κουτσοχέρας συγκαταλέγεται στους σημαντικότερους μεταπολεμικούς Έλληνες ποιητές. Η ποίησή του, ανανεωτική, πολυφωνική και πολυδιάστατη, διακρίνεται για τον έντονο λυρισμό, την ευαισθησία αλλά ταυτόχρονα και για την δυναμικότητα και το βαθύτερο στοχασμό της. Δημοσιεύθηκαν 30 ποιητικές συλλογές του και πολλά πεζά κείμενα και μεταφράστηκε σε πολλές ξένες γλώσσες. [...] Πορεύτηκε τον πολυτάραχο 20ό αιώνα γονιμοποιώντας τον με τόλμη και ιδεολογική πνοή. Προτάθηκε επανειλημμένα για τα βραβεία Nobel Ειρήνης και Λογοτεχνίας.\nΗ ψυχή της ανατολής\nΠοίηση - Συλλογές - Ελγόφ, Ακράμ Σ.\nΑνθολογία της βροχής


Ο Αστέριος Μαντζιώκας αναλαμβάνει τη ΔΑ Φθιώτιδας\nΤα καθήκοντά του ως Διευθυντής στη Διεύθυνση Αστυνομίας Φθιώτιδας, αναλαμβάνει επίσημα την Παρασκευή 3 Φεβρουαρίου 2017 ο Αστυνομικός Διευθυντής Αστέριος Μαντζιώκας.\nΟ νέος επικεφαλής της Αστυνομίας στο νομό, στη θέση του Μιαχήλ Πάππου που αποστρατεύτηκε, έρχεται από τη Λάρισα, όπου είχε την Υποδιεύθυνση Ασφαλείας. Ήταν από τους ανθρώπους που είχε ασχοληθεί πριν από μερικά χρόνια στην υπόθεση της μικρής Μαρίας που είχε βρεθεί σε καταυλισμό Ρομά στα Φάρσαλα.\nΕπίσης είναι ο «υπεύθυνος» για τη δημιουργία του μίνι μουσείου του Τμήματος Εγκληματολογικών Ερευνών Θεσσαλίας στο οποίο ήταν επικεφαλής επί σειρά ετών.\nΠροήχθη στο βαθμό του Αστυνομικού Διευθυντή στις κρίσεις του Μαρτίου του 2015.\nΒοηθοί τώρα του κ. Μαντζιώκα θα είναι οι Αστυνομικοί Διευθυντές, Κώστας Χαντζούλης, Γιώργος Τσαμαδιάς και ο Αστυνομικός Υποδιευθυντής, Δημήτρης Φούρλας.


Άγριες Μέλισσες Spoiler: Ψυχικά ασθενής ο Λάμπρος; - fiftififti\nΆγριες Μέλισσες Spoiler: Ψυχικά ασθενής ο Λάμπρος;\nPost published:13 Ιανουαρίου 2022\nPost category:ΑΓΡΙΕΣ ΜΕΛΙΣΣΕΣ / ΣΕΙΡΕΣ\nΟ ρόλος του Λάμπρου θα μας απασχολήσει αρκετά το επόμενο διάστημα στις Άγριες Μέλισσες καθώς ο ήρωας θα αντιμετωπίσει αρκετά προβλήματα μετά την επιστροφή του από την εξορία στο Διαφάνι. Τι θα αλλάξει στον χαρακτήρα του ήρωα που θα προβληματίσει αρκετά τους τηλεθεατές αλλά και την γυναίκα του, Ελένη;\nΗ σχέση Λάμπρου και Ελένης δοκιμάζεται\nΗ συγκεκριμένη σχέση από την πρώτη κιόλας σεζόν έχει περάσει από σαράντα κύματα και συνεχίζει να περνά. Κάθε φορά όμως αποδεικνύεται πως όσα νιώθουν οι συγκεκριμένοι ήρωες ο ένας για τον άλλο είναι τόσο δυνατά και αυτό είναι πολύ δύσκολο έτσι ώστε να τους κρατήσει χώρια. Αυτό όμως ανά πάσα στιγμή μπορεί να αλλάξει καθώς η επιστροφή του Λάμπρου από την εξορία φέρνει μαζί της και την μεγάλη αλλαγή στην συμπεριφορά αλλά και την ψυχολογία του δασκάλου\nΔιαβάστε Επίσης Συμπέθεροι απ’ τα Τίρανα: Η ταυτότητα του Άλφρεντ αποκαλύπτεται – Σε σοκ ο Λυκούργος\nΑυτό θα φέρει ως αποτέλεσμα όλοι όσοι συναναστρέφονται μαζί του να ανησυχούν για την ψυχική του υγεία και μάλιστα θα εκφραστούν και φόβοι για την κληρονομικότητα της ασθένειας του πατέρα του, Μιλτιάδη αλλά και του αδερφού του, Γιάννου. Η Ελένη τρέμει στην ιδέα πως μπορεί να συμβαίνει κάτι τέτοιο με τον Ζάχο να βρίσκει τελικά την «χαραμάδα» για να εισβάλλει στην ζωή της.\nΤα πάντα όμως θα ανατραπούν καθώς η Ελένη θα μείνει έγκυος, περιμένοντας το παιδί του Λάμπρου. Πόσο θα επηρεάσει η κατάσταση του Λάμπρου την σχέση του με την Ελένη στις Άγριες Μέλισσες και πως θα δεχθεί τον ερχομό του παιδιού τους;\nΔιαβάστε Επίσης Η Γη Της Ελιάς: Ο Αλέξης Βγαίνει Από Το Ψυχιατρείο Και Απειλεί\nΣασμός: Ο Μαθιός ξεσκεπάζεται πως είναι ο δολοφόνος από το σπιτάκι στο βουνό\nΑΓΡΙΕΣ ΜΕΛΙΣΣΕΣ – Spoiler: Νικηφόρος και Ασημίνα παίρνουν το παιδί και φεύγουν στο Παρίσι\nΗ Γη Της Ελιάς Spoiler: Εξέλιξη Που Δεν Περιμέναμε – Ο Αποστόλης Δεν Δέχεται Την Συγγνώμη Του Μάνου


Καβάφη, εδώ είναι οι βάρβαροι | Χαρτοπόντικας\n16 Ιαν. 2008\nΚαβάφη, εδώ είναι οι βάρβαροι\nΈλεγα να ξεκινήσω το 2008 με κάτι πιο αιθέριο αλλά δεν συναντάω στο δρόμο μου πολλά αιθέρια πράγματα ή πλάσματα. Αντίθετα συναντάω ερείπια, θύματα μια άγνωστης οργής ή αφροσύνης. Όπως το μπλε αυτοκίνητο της φωτογραφίας. Είναι, εκεί κάτω από τη γέφυρα του Καραϊσκάκη πάνω από 2 μήνες τώρα. Από τον τρόπο που είναι αφημένο εικάζω πως μάλλον για κλεμμένο πρόκειται. Κάποιος το παράτησε εκεί αφού το στραπατσάρισε λίγο πρώτα. Ως εδώ πουθενά η είδηση.\nΗ είδηση αρχίζει από το πόσο παραμένει εκεί, σε σημείο που κάθε βδομάδα περνάνε όργανα της τάξης, λόγω του γηπέδου. Δεν είναι κάτι που μπορεί να μην παρατηρήσεις: ένα αμάξι παρκαρισμένο κάθετα. Ανέμενα λοιπόν ότι θα ήταν ζήτημα χρόνου να το μαζέψουν.\nΠλανήθηκα πλάνην οικτράν. Όσο πέρναγαν οι μέρες γινόταν φανερό ότι ήταν στα αζήτητα. Δεν ξέρω που πάνε τα αζήτητα αυτοκίνητα. Πίσω στους ιδιοκτήτες τους θα ήταν μια καλή ιδέα, αλλά μάλλον δεν αφορά τον έννομη τάξη μας αυτό.\nΗ χαρακτηριστική άφεση του αυτοκινήτου στα χέρια της τύχης έγινε αντιληπτή σ’ αυτούς που η τύχη σημαίνει ευκαιρία. Στην προκειμένη περίπτωση η ευκαιρία δεν ήταν ευκαιρία κέρδους, αλλά ζημιάς. Γιατί τ’ αμάξι άρχισε σταδιακά να δείχνει όλο και πιο τρακαρισμένο απ’ ότι ήταν αρχικά: ένα φανάρι έπεσε, έαν τζάμι έσπασε, ένα φτερό βούλιαξε, ένα προφυλακτήρας ξηλώθηκε.\nΣτις καθημερινές μου διαδρομές παρακολουθούσα με μια μικρή αγανάκτηση αυτό το ρήμαγμα. Κι ίσως αν δεν μου θύμιζε κάτι στο οποίο είμαι ιδιαίτερα ευαίσθητος, ομολογώ πως μπορεί να το είχα αγνοήσει: το να επιτίθεσαι και να καταστρέφεις κάτι που δεν μπορεί να προβάλει αντίσταση μου φαίνεται το αρχέτυπο του bullying, η θρασυδειλία στο υπέρτατο, η ανέξοδη μαγκιά.\nΠριν λίγες μέρες η ανέξοδη μαγκιά έφτασε στο αποκορύφωμά της. Μπροστά μου περπατάγαν τρεις έφηβοι. Ο τρίτος ήταν περίπου μισός σε ανάστημα από τους άλλους. Σε απόσταση λίγων βημάτων πίσω και δεξιά μας, οι πιτσιρικάδες αντιλαμβάνονται δυό κορίτσια. Ρίχνουν λαίμαργα βλέμματα, βγάζουν άναρθρες κραυγές αλλά δεν αλλάζουν πορεία. Οκ, ως εδώ. Τεστοστερόνη talking. Το ρημαγμένο αυτοκίνητο είναι πια μπροστά τους. Και τότε γίνεται κάτι που δεν πιστεύω στα μάτια μου ότι βλέπω. Ο μισή-μερίδας, προφανώς για λόγους εντυπωσιασμού κι επίδειξης, παίρνει φόρα, πατά πάνω στο παράθυρο που κανονικά θα έκλεινε το σπασμένο τζάμι( δεν φαίνεται στις φωτογραφίες), και βρίσκεται στην κορυφή του αυτοκινήτου όπου αρχίζει να πηδάει σαν μανιακός βουλιάζοντας την, άθικτη ως τότε, σκεπή περίπου μισό μέτρο. Καθώς παρακολουθώ αποσβολωμένος, ο ψηλός φίλος του πηδάει κι αυτός πάνω στο καπώ και με το βάρος του με μια το διαλύει.\nΠερήφανοι για το κατόρθωμά τους συνεχίζουν το δρόμο τους σαν να είχαν απλά σβήσει μια γόπα με το παπούτσι. Κι αφήνουν πίσω τους αυτό (η φωτό είναι φλού αλλά παίρνετε ιδέα):\nΤο νούμερο του άτυχου αυτοκινήτου είναι ΥΖΟ 8782. Όποιος γνωρίζει τον ιδιοκτήτη του ας τον ειδοποιήσει. Κι όποιος γνωρίζει τον Καβάφη ας του πει ότι δεν περιμένουμε πια τους βαρβάρους. Πότε θα ξεκουμπιστούν περιμένουμε.\nPosted in Κοινωνικά,Περιστατικά\n10 thoughts on “Καβάφη, εδώ είναι οι βάρβαροι”\nkongo on Ιανουαρίου 16, 2008 στο 2:05 πμ said:\nΜπορεί να μην ξέρω καλά τον Κ. Καβάφη αλλά δυστυχώς τους πραγματικούς βαρβάρους τους περιμένουμε ακόμα …\nRodia on Ιανουαρίου 16, 2008 στο 2:53 πμ said:\nΚαλα, σπεσιαλ ρεπορταζ με κοινωνικη ευαισθησια εκανες! 🙂\nΟσο για τους βαρβαρους, τι να γραψω; Οτι εμεις ειμαστε και πρεπει να τους διωξουμε απο μεσα μας;\nanlu on Ιανουαρίου 16, 2008 στο 10:19 πμ said:\nΤο «πριν» και το «μετά» των βαρβάρων…\nΧαζή απορία: τα γραφίτι έγιναν πριν ή μετά την κλωτσοπατινάδα από τα εν λόγω «παιδάκια»;\nαλεπού on Ιανουαρίου 16, 2008 στο 3:27 μμ said:\nΑυτός ο κόσμος ο μικρός, ο μέγας;;;\nlemon on Ιανουαρίου 16, 2008 στο 11:31 μμ said:\nΒρε δεν ξεκουμπίζονται οι βάρβαροι, εφτάψυχοι είναι… Μάλλον εμείς πρέπει να πάρουμε των οματιών μας και να κρυφτούμε κάπου, να μην τους βλέπουμε τουλάχιστον…\n(Άντε, έτσι, γράφε!).\nΧαρτοπόντικας on Ιανουαρίου 16, 2008 στο 11:37 μμ said:\n@kongo Δεν ξέρεις τον Καβάφη;;;; Τον ποιητή εννοώ.\n@Rodia Θένκς. Έχεις δίκιο γι αυτό δεν προσδιόρισα μέσα έξω.\n@anlu Το γκραφίτι έγινε λίγο πριν\n@alepou Μας μπέρδεψες 😉\n@lemon Το εφτάψυχοι πάει στο να πεθάνουν. Εγώ να φύγουν λέω απλώς 🙂\nΚαι λέω να ξαναρχίσω λίγο λίγο το γράψιμο\nspecton on Ιανουαρίου 17, 2008 στο 12:39 πμ said:\nτο graffiti είναι τέχνη 🙂\nπάντως μοιάζει πιο όμορφο έτσι βαμμένο από ότι παρατημένο!\npadrazo on Ιανουαρίου 17, 2008 στο 11:27 πμ said:\nΕξαιρετική αρχή για το 2008.\nΟ «μισή μερίδας» θυμίζει πίθηκο. Είμαι βέβαιος πως αν αφήσεις μια μπανάνα μέσα θα την μυρίσει και θα την βρει.\nΧαρτοπόντικας on Ιανουαρίου 17, 2008 στο 11:14 μμ said:\n@specton το graggiti είναι το λιγώτερο που μ΄ ενόχλησε. Δεν θα ήμουν τόσο cool αν ήταν το δικό μου αυτοκίνητο όμως\n@padrazo Θενκς συμμ. Λέω να κάνω το πείραμα που προτείνεις 😉\nmarkosthegnostic on Ιανουαρίου 18, 2008 στο 2:10 μμ said:\nβλέπω ο χαρτοπόντιξ ξανά επί των επάλξεων. καλώς ήρθατε αγαπητέ…